cyanic-selkie/wikianc huggingface dataset:
2016-ലെ ഇന്ത്യയിലെ നാണയമൂല്യമില്ലാതാക്കൽ
പ്രധാനമന്ത്രിയുടെ പ്രഖ്യാപനം
500/ 1000 രൂപാ നോട്ടുകൾ അസാധുവാക്കിയ തീരുമാനം ജനങ്ങളുടെ ചെലവാക്കാനുള്ള ശീലത്തിൽ പ്രതിഫലിക്കുമെന്ന് കേന്ദ്രധനമന്ത്രി അരുൺ ജെയ്റ്റ്‌ലി പ്രതികരിച്ചു. വെളിപ്പെടുത്താത്ത വലിയ തുക കൈയിൽ സൂക്ഷിച്ചിരിക്കുന്നവർ പ്രത്യാഘാതം നേരിടേണ്ടിവരുമെന്നും അദ്ദേഹം മുന്നറിയിപ്പ് നൽകി. പുതുതായി പുറത്തിറക്കിയ 2000 രൂപയുടെ കറൻസിയിൽ സിഗ്നൽ പ്രതിഫലിപ്പിക്കുന്ന ചിപ്പുകളില്ലെന്ന് അദ്ദേഹം സ്ഥിരീകരിച്ചു.
വാണിജ്യരംഗത്തെ പ്രമുഖർ സർക്കാരിന്റെ നടപടിയെ പിന്തുണച്ചുകൊണ്ടു രംഗത്തെത്തി. ഭാരതീയ സ്റ്റേറ്റ് ബാങ്ക് അധ്യക്ഷ അരുന്ധതി ഭട്ടാചാര്യ, ഐ.സി.ഐ.സി.ഐ അധ്യക്ഷ ചന്ദാ കൊച്ഛാർ, എ.ച്ച്.ഡി.എഫ്.സി ചെയർമാൻ ദീപക് പരേഖ്, എന്നിവർ സർക്കാരിന്റെ ഈ നീക്കം കള്ളപ്പണത്തെ തടയാൻ ഉപകരിക്കുമെന്ന് അഭിപ്രായപ്പെട്ടു. നോട്ടുകൾ അസാധുവാക്കിക്കൊണ്ടുള്ള സർക്കാരിന്റെ നടപടി, ഇലക്ട്രോണിക് വ്യാപാരം വർദ്ധിപ്പിക്കാൻ സഹായിക്കുമെന്നും വാണിജ്യ പ്രമുഖർ അഭിപ്രായപ്പെട്ടു. ഇൻഫോസിസ് ചെയർമാൻ നാരായണമൂർത്തി സർക്കാരിന്റെ നടപടിയെ പ്രശംസിച്ചു.
പഴയ നോട്ടുകൾ മാറ്റി വാങ്ങാനുള്ള നടപടി ക്രമങ്ങൾ
പ്രധാനമന്ത്രിയുടെ അറിയിപ്പിനെത്തുടർന്ന് റിസർവ്വ് ബാങ്ക് ഗവർണ്ണറായ ഉർജിത് പട്ടേൽ പഴയ 500 ന്റെയും 1000 ത്തിന്റെയും നോട്ടുകൾ മാറ്റിവാങ്ങാനുള്ള നടപടിക്രമങ്ങൾ വിശദീകരിച്ച് പത്രക്കുറിപ്പിറക്കി. മറ്റ് പ്രധാന അറിയിപ്പുകൾ ഇവയായിരുന്നു :
പെട്രോൾ, വാതക സ്റ്റേഷനുകൾ, സർക്കാർ ആഫീസുകൾ, റെയിൽവേ, വിമാന ബുക്കിങ് കൗണ്ടറുകൾ, റേഷൻ കടകൾ മുതലായവയെ റിസർവ്വ് ബാങ്ക് മുകളിൽ പറഞ്ഞവയിൽ നിന്നും നവംബർ 24 വരെ ഒഴിവാക്കിയിരുന്നു. ഇവിടങ്ങളിലെല്ലാം പഴയ ആയിരത്തിന്റേയും അഞ്ഞൂറിന്റേയും നോട്ടുകൾ സ്വീകരിക്കുമെന്നും റിസർവ്വ് ബാങ്ക് വ്യക്തമാക്കിയിട്ടുണ്ട്. വിദേശ വിനോദസഞ്ചാരികൾക്കും, വിദേശത്തേക്കു പോകുന്ന ഇന്ത്യക്കാർക്കും അയ്യായിരം രൂപക്കു തുല്യമായ തുക കൈമാറ്റം ചെയ്യാമെന്നും റിസർവ്വ് ബാങ്കു നിർദ്ദേശിച്ചിട്ടുണ്ട്.
നവംബർ പതിനേഴിന് റിസർവ്വ് ബാങ്ക് പുറത്തിറക്കിയ സർക്കുലർ പ്രകാരം, വിവാഹ ആവശ്യങ്ങൾക്കു വേണ്ടി, ഒരു കുടുംബത്തിന് 250,000 രൂപ വരെ പിൻവലിക്കാം എന്നറിയിച്ചിട്ടുണ്ട്. എന്നാൽ കെ.വൈ.സി ചട്ടങ്ങൾ പാലിക്കുന്ന ഇടപാടുകാർക്ക് മാത്രമേ ഇതു ബാധകമാവൂ. കർഷകർക്ക് തങ്ങളുടെ അക്കൗണ്ടിൽ നിന്നും, പ്രതിവാരം 25000 രൂപയും പിൻവലിക്കാവുന്നതാണ്.
മഷി പുരട്ടൽ
ഒന്നിലധികം തവണ ആളുകൾ 500, 1000 രൂപ നോട്ടുകൾ നൽകി ബാങ്കുകളിൽനിന്നും പണം മാറാൻ തുടങ്ങിയപ്പോൾ നോട്ടുകൾ മാറ്റി വാങ്ങുന്നവരുടെ കൈയിൽ മഷി അടയാളമിടാനുള്ള സർക്കാർ തീരുമാനിച്ചു. ഇത് സംബന്ധിച്ച് റിസർവ്വ് ബാങ്ക് പുതിയ നിർദ്ദേശങ്ങൾ നൽകി.
ലക്ഷ്യവും, പരിണിതഫലങ്ങളും
രാജ്യത്തു നിലവിലിരിക്കുന്ന കള്ളപ്പണത്തിനു കടിഞ്ഞാണിടുക എന്നതായിരുന്നു നാണയമൂല്ല്യമില്ലാതാക്കലിന്റെ സുപ്രധാനമായ ലക്ഷ്യമെന്നു സർക്കാർ പറഞ്ഞിരുന്നു. നികുതി വെട്ടിപ്പിലൂടെ നേടിയ പണം, അഴിമതിയിലൂടെ സമ്പാദിച്ച പണം, മനുഷ്യക്കടത്ത്, തീവ്രവാദം എന്നിവയിലൂടെ കൈവശം വന്നു ചേർന്ന പണം ഇതിനേയാണു കള്ളപ്പണം എന്നതുകൊണ്ട് ഉദ്ദേശിച്ചിരിക്കുന്നത്. നികുതി നൽകുന്നവരുടെ എണ്ണത്തിലുള്ള വർദ്ധന കൂടി ഈ നടപടിയിലൂടെ സർക്കാർ ഉദ്ദേശിച്ചിരുന്നു. ഡിജിറ്റലായി ഉള്ള പണമിടപാട് പ്രോത്സാഹിപ്പിക്കു, അതുവഴി മാവോയിസ്റ്റുകൾ, നക്സലൈറ്റുകൾ ഇവരിൽ ചെന്നു ചേരുന്ന പണത്തിന്റെ ഉറവിടം തടയുക ഇതെല്ലാം നോട്ടു നിരോധനത്തിന്റെ പ്രത്യക്ഷമല്ലാത്ത ലക്ഷ്യങ്ങളായിരുന്നു.
കേരളത്തിൽ
ജനങ്ങളോട് സംസ്ഥാനസർക്കാർ പരിഭ്രാന്തരാകുന്നതിൽ കാര്യമില്ലെന്നും ആരുടെയും പണം നഷ്ടപ്പെടുന്ന സാഹചര്യം ഇല്ലന്നും വ്യക്തമാക്കി. സംസ്ഥാനസർക്കാർ പ്രശ്നം ലഘൂകരിക്കാൻ ചുവടെ പറയുന്ന നടപടികൾ സ്വീകരിക്കുമെന്ന് ധനകാര്യമന്ത്രി തോമസ് ഐസക്ക് വ്യക്തമാക്കി.
ഹർത്താൽ
നോട്ട് പ്രതിസന്ധിയിൽ പ്രതിഷേധിച്ച് ഇടതുമുന്നണിയുടെ നേതൃത്വത്തിൽ സംസ്ഥാനത്ത് നവംബർ 28 ന് ഹർത്താൽ നടത്തി. കോൺഗ്രസ് നേതൃത്ത്വത്തിൽ ജൻ ആക്രോശ് ദിവസ് എന്ന നിലയിൽ പ്രതിഷേധദിനമായി ആചരിച്ചു.
സത്യഗ്രഹവും പ്രത്യേക നിയമസഭാ സമ്മേളനവും
കേരളത്തിലെ സഹകരണമേഖലയെ തകർക്കാനുള്ള കേന്ദ്രസർക്കാർ നീക്കത്തിൽ പ്രതിഷേധിച്ച് നവംബർ 18 ന് കേരള മുഖ്യമന്ത്രി പിണറായി വിജയനും മന്ത്രിമാരും തിരുവനന്തപുരം റിസർവ് ബാങ്കിനുമുന്നിൽ രാവിലെ 10 മുതൽ വൈകിട്ട് അഞ്ചുവരെ സത്യഗ്രഹം സംഘടിപ്പിച്ചു. സഹകരണ മേഖല നേരിടുന്ന പ്രതിസന്ധി ചർച്ച ചെയ്യുന്നതിന് പ്രത്യേക നിയമസഭാ സമ്മേളനം നവംബർ 22 ന് വിളിച്ചുചേർത്തു. കേരളത്തിൽ സാമ്പത്തിക അരാജകത്വവും അസ്വസ്ഥതയും സൃഷ്ടിക്കുന്ന നടപടിയിൽനിന്ന് കേന്ദ്രസർക്കാർ പിൻമാറണമെന്ന് ആവശ്യപ്പെടുന്ന പ്രമേയം പാസാക്കി. കേരളത്തിൽനിന്നുള്ള സർവകക്ഷി സംഘത്തിന് കൂടിക്കാഴ്ചയ്ക്കുള്ള അനുമതി ചോദിച്ചെങ്കിലും പ്രധാനമന്ത്രിയുടെ ഓഫീസ് നൽകിയില്ല. ധന മന്ത്രിയെ കാണാൻ നിർദ്ദേശിച്ചു. പക്ഷേ ഇത്തരത്തിൽ ഒരു പ്രമേയം ഒരു സംസ്ഥാന നിയമസഭയ്ക്ക് പാസാക്കാനുള്ള അധികാരമില്ലെന്ന നിലപാടാണ് കേന്ദ്രസർക്കാർ സ്വീകരിച്ചത്. കറൻസി കേന്ദ്ര വിഷയമാണെന്നും ഈ വിഷയത്തിൽ സംസ്ഥാന നിയമസഭയ്ക്ക് പ്രമേയം പാസാക്കാനുള്ള അധികാരമില്ലെന്നും ധനമന്ത്രി അരുൺ ജെയ്റ്റ്‌ലി അഭിപ്രായപ്പെട്ടിരുന്നു.
മനുഷ്യച്ചങ്ങല
500, 1000 രൂപ നോട്ടുകൾ നിരോധിച്ചതിനെതിരെ എൽ.ഡി.എഫ്. നേതൃത്വത്തിൽ തിരുവനന്തപുരം രാജ്ഭവനിൽനിന്ന് തുടങ്ങി വടക്ക് കാസർകോട് വരെ ഡിസംബർ 29 ന് എൽഡിഎഫ് മനുഷ്യച്ചങ്ങല സംഘടിപ്പിച്ചു. ലഘുചിത്രം|എൽ.ഡി.എഫ് നേതൃത്വത്തിൽ കൊല്ലത്ത് സംഘടിപ്പിച്ച മനുഷ്യ ചങ്ങല
തീരുമാനം ചോർന്നതുമായി ബന്ധപ്പെട്ട വിവാദങ്ങൾ
ദൈനിക് ജാഗരൺ എന്ന ഹിന്ദി പത്രത്തിൽ, സമാന രീതിയിലുള്ള ഒരു വാർത്ത പ്രസിദ്ധീകരിച്ചിരുന്നു. സർക്കാരിന്റെ ഔദ്യോഗിക പ്രഖ്യാപനം വരുന്നതിനു 13 ദിവസം മുമ്പ്, ഒക്ടോബർ 27 ആം തീയതി ആയിരുന്നു ഇത്. ഇതിൽ പുതിയ രണ്ടായിരം രൂപയുടെ നോട്ട് വരുന്ന കാര്യവും അത് ഇറങ്ങുന്നതിനോടൊപ്പം നിലവിലുള്ള 500, 1000 നോട്ടുകൾ പിൻവലിക്കുന്ന കാര്യവും പറയുന്നു.
ഒരു ബിസിനിസ്സുകാരനുമായുള്ള അഭിമുഖം പ്രസിദ്ധീകരിച്ചപ്പോഴായിരുന്നു ഇത്. ആയിരത്തിന്റേയും, അഞ്ഞൂറിന്റേയും നോട്ടുകൾ അസാധുവാക്കപ്പെടുമെന്ന് തനിക്ക് സർക്കാരിൽ നിന്നും മുന്നേ അറിവു കിട്ടിയിട്ടുണ്ടെന്നും, അതുകൊണ്ട് കയ്യിലുള്ള പണം സുരക്ഷിതമാക്കാൻ തനിക്കു ധാരാളം സമയം കിട്ടിയെന്നുമായിരുന്നു വാർത്ത.
ഭാരതീയ സ്റ്റേറ്റു ബാങ്കിന്റെ ചെയർമാൻ, നോട്ടുകൾ അസാധുവാക്കുന്നതിന്റെ സാധ്യതയെക്കുറിച്ച് 2016 ഏപ്രിൽ മാസത്തിൽ സൂചന നൽകിയിരുന്നു.
പശ്ചിമബംഗാളിലെ ഭാരതീയ ജനതാ പാർട്ടി ഘടകത്തിനു നോട്ടു അസാധുവാക്കുന്നതിനേക്കുറിച്ചു നേരത്തേ തന്നേ അറിയാമായിരുന്നുവെന്നു, അതുകൊണ്ട് അവർ ഒരു വലിയ തുക സർക്കാരിന്റെ ഔദ്യോഗിക പ്രഖ്യാപനം വരുന്നതിനു മുമ്പ് ബാങ്കു നിക്ഷേപം നടത്തിയെന്നും കമ്മ്യൂണിസ്റ്റ് പാർട്ടി നേതൃത്വം ആരോപിക്കുന്നു. നോട്ടുകൾ അസാധുവാക്കുന്ന വിവരം ചിലർക്ക് നേരത്തേ തന്നേ ചോർന്നു കിട്ടിയിരുന്നുവെന്ന് ദൽഹി മുഖ്യമന്ത്രി അരവിന്ദ് കെജ്രിവാൾ ആരോപിച്ചിരുന്നു. 2016 ജൂലൈക്കും, സെപ്തംബറിനും ഇടയിലുണ്ടായ നിക്ഷേപങ്ങളുടെ അസാധാരാണമായ വർദ്ധനവ് ഇതാണു സൂചിപ്പിക്കുന്നതെന്നും അദ്ദേഹം ചൂണ്ടിക്കാണിച്ചു.
അംബാനിമാർക്കും, അദാനിക്കും നോട്ടുകൾ അസാധുവാക്കുന്നതിനേക്കുറിച്ച് നേരത്തേ തന്നെ അറിയാമായിരുന്നു എന്ന് രാജസ്ഥാനിൽ നിന്നുമുള്ള ഭാരതീയ ജനതാ പാർട്ടി എം.എൽ.എ ഭവാനി സിങ് രാജവത് പ്രസ്താവിച്ചത് ഭാരതീയ ജനതാ പാർട്ടിയെ പ്രതിരോധത്തിലാക്കി. തന്റെ പ്രസ്താവന തികച്ചും അനൗദ്യോഗികമായിരുന്നുവെന്നു, തന്റെ പ്രസ്താവന ഔദ്യോഗികമായി നിഷേധിക്കുന്നുവെന്നും പറഞ്ഞ് ഭവാനി സിങ് വിവാദത്തിൽ നിന്നും പിൻവാങ്ങി.
പ്രതിപക്ഷം
പ്രഖ്യാപനത്തിനെതിരെ വിവിധ പ്രതിപക്ഷ പാർട്ടികളും രംഗത്തു വന്നിട്ടുണ്ട്. നോട്ട്‌ അസാധുവാക്കിയ നടപടി ആസൂത്രിത കൊള്ളയും നിയമാനുസൃതമാക്കപ്പെട്ട കവർച്ചയുമാണെന്നും മുൻ പ്രധാനമന്ത്രി മൻമോഹൻ സിങ്‌ അഭിപ്രായപ്പെട്ടു. നോട്ടുകൾ അസാധുവാക്കിയ കേന്ദ്ര സർക്കാർ തീരുമാനത്തെ അനുകൂലിക്കുന്നവർ മണ്ടൻമാരാണെന്ന് മാർക്കണ്ഡേയ കട്ജു പറഞ്ഞു. കേന്ദ്ര സർക്കാർ നടപടി കള്ളപ്പണം പുറത്തെത്തിക്കുന്ന കാര്യത്തിൽ ചെറിയൊരു അളവു മാത്രമേ ലക്ഷ്യം കാണുവെന്ന് കേരളത്തിന്റെ ധനമന്ത്രി തോമസ് ഐസക്ക് അഭിപ്രായപ്പെട്ടു. ജനങ്ങൾ കടുത്ത സാമ്പത്തീക പ്രതിസന്ധി വരുത്തിയേക്കാവുന്ന തലതിരിഞ്ഞ തീരുമാനമാണിതെന്നും തിരുത്തണമെന്ന് ബംഗാൾ മുഖ്യമന്ത്രി മമതാ ബാനർജി ആവശ്യപ്പെട്ടു. വിദേശത്തു നിന്നും കള്ളപ്പണം തിരികെ എത്തിക്കാമെന്ന പ്രഖ്യാപനത്തിൽ നിന്നും ശ്രദ്ധ തിരിക്കാനുള്ള മോഡി സർക്കാരിന്റെ നാടകമാണിതെന്നാണ് മമത ട്വിറ്ററിൽ എഴുതിയത്. നോട്ടു പിൻവലിക്കലിൽ പ്രതിഷേധിച്ച് മമത ബാനർജിയുടെ നേതൃത്വത്തിൽ ഒരു വിഭാഗം നേതാക്കൾ രാഷ്ട്രപതി ഭവനിലേക്ക് മാർച്ച് നടത്തി. നോട്ടുകൾ അസാധുവാക്കിയ സർക്കാരിന്റെ നടപടിയെ തികച്ചും അവിവേകവും, ജനവിരുദ്ധവും എന്നാണ് പ്രശസ്ത സാമ്പത്തിക വിദഗ്ദ്ധനും, ജവഹർലാൽ നെഹ്രു സർവ്വകലാശാലയിലെ മുൻ പ്രൊഫസ്സറുമായിരുന്ന പ്രഭാത് പട്നായിക് വിശേഷിപ്പിച്ചത്.
മരണങ്ങൾ
നോട്ടുകൾ മാറ്റിക്കിട്ടാൻ മണിക്കൂറുകളോളം ക്യൂവിൽ നിന്നുകൊണ്ട് നിരവധി പേർ മരിച്ചുവെന്ന് റിപ്പോർട്ടുകളുണ്ട്. ആശുപത്രികൾ മൂല്യം നഷ്ടപ്പെട്ട നോട്ടുകൾ നിരസിച്ചതിനെത്തുടർന്ന് വൈദ്യസഹായം ലഭിക്കാതെയും മരണങ്ങളുണ്ടായി. 2016 ഡിസംബർ അവസാനം വരെ നോട്ടുനിരോധനം മൂലം നൂറിലധികം പേർ മരിച്ചുവെന്ന് വിമർശകർ ചൂണ്ടിക്കാണിക്കുന്നുണ്ട്  എന്നാൽ നടപടിയുമായി ബന്ധപ്പെട്ട മരണങ്ങളെക്കുറിച്ച് ഔദ്യോഗിക വിവരങ്ങൾ തങ്ങൾക്ക് ലഭിച്ചിട്ടില്ലെന്ന് 2017 മാർച്ചിൽ സർക്കാർ വ്യക്തമാക്കി. നോട്ടുനിരോധനത്തെ തുടർന്ന് നാല് പേർ മരണപ്പെട്ടതായി 2018 ഡിസംബറിൽ അന്നത്തെ ധനമന്ത്രി അരുൺ ജെയ്റ്റ്ലി പാർലമെന്റിൽ പ്രസ്താവിച്ചു.
വിമർശനത്തിനുള്ള പ്രതികരണം
സ്വാഭാവികമായി നടന്ന പല മരണങ്ങളും നോട്ട് നിരോധനത്തിന്റെ പേരിൽ ചേർക്കപ്പെടുകയായിരുന്നു എന്നും, തുടർന്ന് വന്ന തെരെഞ്ഞെടുപ്പുകളിൽ തങ്ങളുടെ സീറ്റ് നില മെച്ചപ്പെട്ടത് ജനങ്ങളുടെ അംഗീകാരമാണെന്നും ബി.ജെ.പി വാദിക്കുന്നു.
അവലംബം
വർഗ്ഗം:ഇന്ത്യാചരിത്രം വർഗ്ഗം:സാമ്പത്തികം വർഗ്ഗം:ഇന്ത്യയുടെ സമ്പദ്‌വ്യവസ്ഥ
ബ്ലിസ്സ് (ചിത്രം)
മൈക്രോസോഫ്റ്റിന്റെ വിൻഡോസ് എക്സ്.പി ഓപ്പറേറ്റിങ് സിസ്റ്റത്തിന്റെ സ്വതേയുള്ള കമ്പ്യൂട്ടർ വാൾപേപ്പർ ഫോട്ടോയാണ് ബ്ലിസ്സ്. അമേരിക്കൻ ഐക്യനാടുകളിലെ കാലിഫോർണിയയിലെ സോണോമ കൗണ്ടിയിലെ ലോസ് കാൺനറോസ് അമേരിക്കൻ വീഞ്ഞുനിർമ്മാണത്തിനായുള്ള മുന്തിരിക്കൃഷി സ്ഥലത്തെ ഏരിയയിലെ മേഘങ്ങൾ ഉള്ള ഒരു പച്ച കുന്നും നീല ആകാശവും ചേർന്ന  ചിത്രമാണിത്.എഡിറ്റ് ചെയ്യാത്ത ഈ ചിത്രം  1996 ൽ ചാൾസ് ഒ'റെയർ യഥാർത്ഥത്തിൽ അത് കോർബിസിലേക്ക് അയച്ചു, 2000 ൽ മൈക്രോസോഫ്റ്റ് ചിത്രത്തിന്റെ അവകാശം സ്വന്തമാക്കി.
അവലംബം
വർഗ്ഗം:മൈക്രോസോഫ്റ്റ് വർഗ്ഗം:20-ആം നൂറ്റാണ്ടിലെ സൃഷ്ടികൾ വർഗ്ഗം:ഛായാചിത്രങ്ങൾ
ഷാഹി ബാജ
ബുൾബുൾ തരംഗിന്റെ ഒട്ടേറെ കട്ടകൾ കൂട്ടിച്ചേർത്ത് വൈദ്യുതീകരിച്ച രൂപമാണ് ഷാഹി ബാജ(രാജകീയ സംഗീത ഉപകരണം). സ്വർമണ്ഡൽ ആയി ഉപയോഗിക്കാവുന്ന 12 തന്ത്രികൾ അധികമായി കൂട്ടിച്ചേർത്തതും ബുൾബുൾ തരംഗുമായുള്ള വ്യത്യാസമാണ്.
ഈ ഉപകരണം സെമിക്ലാസിക്കൽ, ജനപ്രിയ ഇന്ത്യൻ സംഗീതം, ടെക്നോ സംഗീതം, സൈക്കഡലിക് റോക്ക് എന്നിങ്ങനെ ഒട്ടുമിക്ക സംഗീത ശൈലികളോടൊപ്പവും ഉപയോഗിക്കുന്നു.
ഘടന
37ഇഞ്ച്(94സെമീ) നീളവും വോള്യം, ടോൺ നിയന്ത്രണ സൗകര്യം, ഡബിൾ പിക്ക് അപ്പ്, സ്വരം നിയന്ത്രിക്കാൻ സഹായിക്കുന്ന 30 കട്ടകൾ എന്നിവ ഉറപ്പുള്ള മരത്തിന്റെ കഷണത്തിൽ പിടിപ്പിച്ചിരിക്കുന്നു. 8 പ്രധാന തന്ത്രികളും 2 മാറ്റൊലിക്കൊള്ളുന്ന തന്ത്രികളും 12 തന്ത്രികളുള്ള വൈദ്യുത സ്വർമണ്ഡലും ചേർന്നതാണ് ഈ ഉപകരണം.
വായിക്കുന്ന രീതി
ലോഹത്തിന്റെ തന്ത്രികൾ തട്ടുകയോ വലിക്കുകയോ ചെയ്യുന്നതിനോടൊപ്പം കട്ടകൾ അമർത്തി സ്വരം മാറ്റുന്നു.
സമകാലിക ഉപയോഗം
ഇൻഡീ ഫ്യൂഷൻ മ്യൂസിക്കിൽ ട്വിഗ്സ്, ബെക്ക്, റപ്പൂൺ, റോബിൻ സ്റ്റോറി എന്നിവ ഉൾപ്പെടെ 40 പ്രധാന ബാൻഡുകൾ ഉപയോഗിക്കുന്നുണ്ട്. ക്രിസ് കോർസാനോയോടൊപ്പം Vibracathedral Orchestra യിലെ മൈക്കിൾ ഫ്ലവർ ഇത് 2006 മുതൽ വായിക്കാറുണ്ട് വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
External links
വർഗ്ഗം:ഇന്ത്യൻ സംഗീതോപകരണങ്ങൾ
നേപ്പാൾ രാജകുടുംബത്തിന്റെ കൂട്ടക്കൊല
2001 ജൂൺ 1 നാണ് നേപ്പാൾ രാജകുടുംബത്തിന്റെ കൂട്ടക്കൊല അരങ്ങേറിയത്. നേപ്പാൾ രാജകുടുംബത്തിന്റെ നാരായൺഹിതി റോയൽ പാലസ് സമുഛയത്തിലെ ത്രിഭുവൻ സദൻ കൊട്ടാരത്തിലാണ് കൂട്ടക്കൊല അരങ്ങേറിയത്. ബീരേന്ദ്ര രാജാവും ഐശ്വര്യ രാജ്ഞിയുമുൾപ്പെടെ 10 പേരാണ് കൊട്ടാരത്തിൽ നടന്ന സൽക്കാരത്തിനിടെ കൊല്ലപ്പെട്ടത്. നിയമപ്രകാരമുള്ള അടുത്ത അവകാശിയും സംഭവത്തിലെ ആരോപണവിധേയനുമായ പ്രിൻസ് ഗ്യാനേന്ദ്ര അടുത്ത രാജാവായി സ്വയം അവരോധിതനായി. കൊലക്കുറ്റം ആരോപിക്കപ്പെട്ട പ്രിൻസ് ദീപേന്ദ്ര രാജപദവിയിൽ അബോധാവസ്ഥയിൽ 3 ദിവസം കഴിഞ്ഞ ശേഷം ആശുപത്രിയിൽ മരണത്തിനു കീഴടങ്ങുകയും ചെയ്തു.
ഗൂഢാലോചനാ സിദ്ധാന്തം
സംഭവത്തെക്കുറിച്ചുള്ള ഔദ്യോഗിക ഭാഷ്യം നേപ്പാളി സമൂഹം മുഖവിലക്കെടുക്കുന്നില്ല. ദീപേന്ദ്ര രാജകുമാരനു ഈ കൂട്ടക്കൊലയിൽ പങ്കുള്ളതായി അവർ കരുതുന്നില്ല. സംഭവത്തിനു പിന്നിലെ മഞ്ഞുമറയ്ക്കു പിന്നിലെ രഹസ്യം ഇന്നും നിഗൂഢമായി നിലനിൽക്കുന്നു.
വർഗ്ഗം:നേപ്പാളിന്റെ ചരിത്രം
സൗമ്യജിത്ത് ഘോഷ്
അവലംബം
വർഗ്ഗം:1993-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ക്വാസുളു-നറ്റാൽ
ദക്ഷിണാഫ്രിക്കയുടെ കിഴക്ക് ഭാഗത്തുള്ള ഒരു പ്രവിശ്യയാണ് ക്വാസുളു-നറ്റാൽ (ഇംഗ്ലീഷ്: KwaZulu-Natal ; KZN ). 1994ലാണ് ഈ പ്രവിശ്യ രൂപികൃതമായത്. സുളു ജനതയുടെ നാട്ടുരാജ്യമായ ക്വാസുളുവും ("സുളുവിന്റെ ഭൂമി" എന്ന് അർഥം) നറ്റാൽ പ്രവിശ്യയും സംയോജിപ്പിച്ചാണ് ക്വാസുളു-നറ്റാൽ രൂപികരിച്ചത്. പ്രവിശ്യയുടെ കിഴക്ക്, തെക്കു കിഴക്ക് ഭാഗത്തായി ഇന്ത്യൻ മഹാസമുദ്രം മാണുള്ളത്. ദക്ഷിണാഫ്രിക്കയുടെ മറ്റ് മൂന്ന് പ്രവിശ്യകളായും കൂടാതെ മൊസാംബിക്, സ്വാസിലാൻഡ്, ലെസോത്തൊ എന്നീ രാജ്യങ്ങളായും ക്വാസുളു നറ്റാൽ അതിർത്തി പങ്കിടുന്നുണ്ട്. ക്വാസുളു-നറ്റാലിന്റെ തലസ്ഥാനം പീറ്റർമാറിറ്റ്സ്ബർഗും, ഏറ്റവും വലിയ നഗരം ഡർബണും ആണ്. ജനസംഖ്യ അടിസ്ഥാനത്തിൽ ദക്ഷിണാഫ്രിക്കയിൽ രണ്ടാം സ്ഥാനത്തുള്ള പ്രവിശ്യയാണ് ഇത്.
ദുതീചന്ദ്‌
ഇന്ത്യയിലെ ഒരു കായികതാരമാണ് ദുതീ ചാന്ദ്‌. ഇംഗ്ലീഷ്: Dutee Chand, (ഒഡിയ: ଦୂତୀ ଚାନ୍ଦ) (ജനനം 1996 ഫെബ്രുവരി). ഹ്രസ്വദൂരഓട്ടമത്സരമാണ് പ്രധാന ഇനം. 100 മീറ്റർ ഓട്ട മത്സരത്തിൽ ദേശീയ റെക്കോറ്ഡ് ഉടമയായ കായികതാരമാണ്. സമ്മർ ഒളിമ്പിക്സ് മത്സരത്തിൽ പങ്കെടുക്കുന്ന മൂന്നാമത് വനിതാ മത്സരാർഥിയാണ്  36 വർഷത്തിനുള്ളിൽ ഒളിമ്പിക്സിൽ 100 മീറ്റർ ഓട്ടമത്സരത്തിൽ പങ്കെടുക്കാൻ യോഗ്യതനേടുന്ന ആദ്യത്തെ വ്യക്തിയാണ് ദുതീ. എന്നാൽ പുരുഷ ഹോർമോണായ ആൻഡ്രജന്റെ അളവ് പുരുഷന്മാരുടേതിനു തുല്യമാണെന്ന് ആരോപിച്ച് ദുതിയെ മത്സരങ്ങളിൽ നിന്ന് വിലക്കിയത് ദുതിയുടെ ഭാവിയിൽ കരിനിഴൽ വീഴ്ത്തി. ശരിയായ രീതിയിൽ ടെസ്റ്റ് നടത്താതെയും വളഞ്ഞ വഴിൻ നോക്കിയതിയേയും വിമർശിച്ച് ന്യൂയോർക്ക് ടൈംസ് ഇതിനെ നാണം കെടുത്തുന്ന സമ്പ്രദായം എന്നാണ് വിവരിച്ചത്.
ജീവിത രേഖ
ഒഡീഷയിലെ ജൈപൂർ ജില്ലയിലാണ് ജനനം. ചക്രധർ ചാന്ദ്, അകുജി ചാന്ദ് എന്നിവരാണ് മാതാപിതാക്കൾ. പരമ്പരാഗതമായി നെയ്ത്ത് ജോലി ചെയ്യുന്ന കുടുംബം. നാലാമത്തെ മകളായി 1996 ഫെബ്രുവരി 6 നായിരുന്നു ജനനം. സരസ്വതി ചാന്ദ് എന്ന സഹോദരിയായിരുന്നു ഇവരുടെ പ്രചോദനം.<sup class="noprint Inline-Template Template-Fact" style="white-space:nowrap;">[ ദുതിക്ക് നാലു വയസ്സുള്ളപ്പോളാണ് ആദ്യമായി ഓടിത്തുടങ്ങിയത്. തന്നേക്കാൾ 10 വയസ്സു മൂത്ത ചേച്ചിയായ സരസ്വതിയുടെ ഓട്ടപ്പരിശീലനത്തിനു കൂട്ടു പോകലായിരുന്നു അത്. മിക്കവാറും നഗ്നപാദയായാണ് ഓട്ടം, കാരണം അത്രക്ക് ദാരിദ്ര്യം ആയിരുന്നു വീട്ടിൽ. ദുതിക്ക് 7 വയസായപ്പോൾ ഓട്ടം നിർത്തി നെയ്ത് പടിക്കാൻ മാതാപിതാക്കൾ ഉപദേശിച്ചു. എന്നാൽ സരസ്വതി ദുതിയ്ടെ കൂടെയായിരുന്നു. ദുതിയുടേ ഇപ്പോഴത്തെ സ്പീഡ് വെച്ച് നോക്കിയാൽ ഭാവിയിൽ ഒരുപാട് നേട്ടം അവൾക്ക് കൊയ്യാൻ സാധിക്കും എന്ന് സരസ്വതി വിശ്വസിച്ചിരുന്നു. അപ്പോഴേക്കും ഒരു പോലീസ് ഓഫീസർ ആയിക്കഴിഞ്ഞിരുന്ന സരസ്വതി, സ്പോർട്സ് കൊണ്ടുവരുന്ന സൗഭാഗ്യങ്ങളെ കുറിച്ച് മാതാപിതാക്കളെ ഓർമ്മിപ്പിച്ചു. സരസ്വതിയുടെ കഴിവുകളെ തിരിച്ചറിഞ്ഞ ജില്ലാ അധികാരികൾ അവൾക്കും മറ്റു അത‌ലറ്റുകൾക്കും തിന്നാൻ കോഴിയിറച്ചിയും മുട്ടയും ഏർപ്പാടാക്കിയിരുന്നു. ഇത് അവരുടെ മാതാപിതാക്കൾകകൊരിക്കലും നൽകാനാകുമായിരുന്നില്ല. അതോടോപ്പം മാരത്തോൺ മത്സരങ്ങൾ വിജയിച്ചപ്പോൾ കിട്ടിയിരുന്ന പ്രതിഫലവും ജോലി കിട്ടാനുള്ള സാധ്യതയെപ്പറ്റിയും മറ്റും ഓർമ്മിപ്പിച്ചു. മാതാപിതാക്കൾ തീരുമാനം മാറ്റി. ദുതിക്ക് അന്ന് മുതൽ പരിശീലനത്തിനു പച്ചക്കൊടി കിട്ടി.
In 2013. 2013ൽ കെ ഐ ഐ ടി സർവകലാശാലയിൽ നിയമപഠനത്തിനായി പ്രവേശനം നേടി.
ദേശീയം
2012 ലെ നാഷണൽ ചാമ്പ്യൻഷിപ്പിൽ 18 വയസ്സിൽ താഴെയുള്ളവരുടെ വിഭാഗത്തിൽ 100 മീറ്റ ഹ്രസ്വദൂര ഓട്ടം 11.8 സെക്കന്റ് കൊണ്ട് പൂർത്തിയാക്കി പുതിയ റേക്കോറ്ഡ് ജേതാവായി  23.811 സെക്കന്റ് കൊണ്ട് പൂർത്തിയാക്കി 200 മീറ്റർ മത്സരത്തിൽ വെങ്കലമെഡൽ നേടി പൂനേയിൽ നടന്ന ഏഷ്യൻ ചാമ്പ്യൻഷിപ്പിലും പങ്കെടുത്തു. അതേ വർഷം തന്നെ ദേശീയതലത്തിൽ 100 മീറ്റർ 200 മീറ്റർ ഇനങ്ങളിലും ചാമ്പ്യനായി; 100 മീറ്ററിൽ 11.73 സെക്കന്റും 200 മീറ്ററിൽ 23.73 സെക്കന്റും കൊണ്ടു വ്യക്തിഗതവേഗവും കൈവരിച്ചു.
അന്തർദേശീയം
2012 ൽ ലോക യൂത്ത് ചാമ്പ്യൻഷിപ് മത്സരത്തിൽ പങ്കെടുത്ത് ആദ്യമായി ഒരു ലോകമത്സരത്തിന്റെ 100 മീറ്റർ മത്സരഫൈനലിൽ എത്തുന്ന ആദ്യത്തെ താരവുമായിത്തീർന്നു. 2016 ഫെഡറേഷൻ കപ്പ് നാഷണൽ അത്‌ലറ്റിക്സിൽ വച്ച് റിച്ച മിശ്രയുടെ പേരിൽ 16 വർഷമായിട്ടൂണ്ടായിരുന്ന 100 മീറ്റർ ഹ്രസ്വദൂര റെക്കോറ്ഡ് 11.38 സെക്കന്റിൽ തകർത്തെറിഞ്ഞു. എങ്കിലും റിയോ ഒളിമ്പിക്സിന്റെ യോഗ്യതയായ 11.32 സെക്കന്റ് കൈവരിക്കാനായില്ല. എങ്കിലും 2016 ജൂൺ 15 നു കസാഖ്‌സ്ഥാനിലെ അൽമാത്തിയിൽ വച്ച് നടന്ന കുസനോവ് മെമ്മോറിയൽ ഇന്തർനാഷണൽ മത്സരത്തിൽ വച്ച് വീണ്ടൂം ദേശീയ റെക്കോർഡ് തകർക്കുകയും 11.24 സെക്കന്റ് നേരത്തിൽ ഓട്ടം പൂർത്തിയാക്കി ഒളിമ്പിക്സ് യോഗ്യത നേടുകയും ചെയ്തു. ഇതിനു മുൻപ് പി.ടി. ഉഷ മാത്രമാണ് 100 മീറ്ററിൽ ഒളിമ്പിക്സ് യോഗ്യത നേടിയിട്ടുള്ള ഇന്ത്യൻ താരം.2016 ൽ4 റിയോ ഒളിമ്പിക്സിൽ ദുതീയുടെ പ്രകടനം മോശമായിരുന്നു. 11.69 സെക്കന്റിൽ ഏഴാമതായ ദുതി പ്രാഥമിക റൗണ്ടിൽ തന്നെ പുറത്തായി
കൂടുതൽ വിവരങ്ങൾ
കോടതിയുടെ ഉത്തരവ് -
റഫറൻസുകൾ
വർഗ്ഗം:1996-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഒഡീഷയിൽ നിന്നുമുള്ള കായികതാരങ്ങൾ‎ വർഗ്ഗം:ഇന്ത്യൻ വനിതാകായികതാരങ്ങൾ വർഗ്ഗം:ഹ്രസ്വദൂര ഓട്ടക്കാർ വർഗ്ഗം:ഒഡീഷ വർഗ്ഗം:ഇന്ത്യൻ അത്ലറ്റുകൾ വർഗ്ഗം:അതിവേഗ വനിതാ ഓട്ടക്കാർ വർഗ്ഗം:100മീറ്റർ ഓട്ടക്കാർ
ദുക്കഡ് (വാദ്യം)
ഒരു ഇന്ത്യൻ താളവാദ്യമാണ് ദുക്കഡ്. ഇതിന് ഖുർദക്ക് എന്നും പേരുണ്ട്. അടിഭാഗത്തെ അപേക്ഷിച്ച് മുകൾഭാഗത്തിന് വീതി കൂടുതൽ ഉള്ളതും മണ്ണിലോ മരത്തിലോ ലോഹത്തിലോ നിർമ്മിച്ചവയുമാണിവ. കൈകൊണ്ടോ പ്രത്യേകം തയ്യാറാക്കിയ മരക്കമ്പ് കൊണ്ടോ ആണ് വായിക്കുന്നത്. കയ്യിൽ പിടിച്ച് വായിക്കാവുന്ന വലിപ്പം മുതൽ നിലത്ത് ഉറപ്പിച്ച് വെച്ച് ഉപയോഗിക്കുന്ന ഭീമാകാരമായ വലിപ്പമുള്ളവ വരെ വലിപ്പത്തിന്റെ കാര്യത്തിൽ വൈവിദ്ധ്യം ഉണ്ട്. ഗോത്രസംഗീതത്തിലും നാടൻ പാട്ടുകളിലുമാണ് ഇവ കൂടുതൽ ഉപയോഗിക്കുന്നത്.
വേദ സാഹിത്യത്തിൽ പരാമർശിക്കപ്പെടുന്ന ദുന്ദുഭി ദുക്കഡിന്റെ വകഭേദമാണ്. നിലത്ത് ഉണ്ടാക്കിയ കുഴിയിൽ വാലോടുകൂടിയ കാളത്തോൽ ഉറപ്പിച്ച് ആ വാലുകൊണ്ട് വായിക്കുന്ന രൂപത്തിലുള്ള ഭൂമിദുന്ദുഭി ആയിരുന്നിരിക്കണം ആദ്യത്തെ ദുന്ദുഭി. പിന്നീട് നിലത്തുള്ള കുഴിക്ക് പകരം മൺപാത്രങ്ങൾ ഉപയോഗിക്കുകയും കൊണ്ടുനടക്കുന്നതിനും കഴുത്തിൽ തൂക്കി വായിക്കുന്നതിനും ഉള്ള സൗകര്യത്തിനായി വലിപ്പം കുറയ്ക്കുകയും ചെയ്തു. പുരാതന കാലത്ത് ഈ വാദ്യങ്ങൾ യുദ്ധത്തിലും ദേവാരാധനയിലും സമയം അറിയിക്കാനും ഉപയോഗിച്ചുപോന്നു. പല പുരാതന ക്ഷേത്രങ്ങളിലും ഇന്നും ഇരുമ്പ്, ചെമ്പ്, പിത്തള എന്നിവയിൽ നിർമിച്ച കൂറ്റൻ വാദ്യോപകരണങ്ങൾ സൂക്ഷിക്കുന്നുണ്ട്. മദ്ധ്യകാലഘട്ടത്തിൽ ഇവ നഖര, നാഗര എന്നീ പേരുകളിൽ അറിയപ്പെട്ടു.
ശഹനായിയോടൊപ്പം ഈ വാദ്യം പരമ്പരാഗതമായി വായിച്ചു വരുന്നു. ശഹനായിക്ക് അഭിജാത പദവി ലഭിച്ചതോടെ കൂടുതൽ പരിഷ്കരിച്ച ചെറിയ രൂപം ദുക്കഡ് അല്ലെങ്കിൽ ഖുർദക്ക് എന്ന പേരിൽ അറിയപ്പെട്ടു. സാധാരണയായി ഇവ ജോടിയായാണ് ഉപയോഗിക്കുന്നത്. ഉയർന്ന സ്ഥായിയിലുള്ള ശബ്ദം ഉണ്ടാക്കുന്നതും താരതമ്യേന ചെറിയതുമായ ഝീലും(സ്ത്രീ) താഴ്ന്ന സ്ഥായിയിലുള്ള ശബ്ദമുണ്ടാക്കുന്ന വലിയ ഡഗ്ഗയും(പുരുഷൻ). ചിലപ്പോൾ ഡഗ്ഗയ്ക്ക് തബലയിലേതു പോലെ മഷി പതിക്കാറുണ്ട്. മഷി ഇല്ലാത്ത രീതിയിലും ഉപയോഗിച്ചു വരുന്നു. പിൽക്കാലത്ത് ശഹനായിയോടൊപ്പം വ്യാപകമായി തബല ഉപയോഗിച്ചു തുടങ്ങിയെങ്കിലും ബിസ്മില്ലാ ഖാനെപ്പോലെ ഉള്ള സംഗീതജ്ഞർ ശഹനായിക്കൊപ്പം മുഴക്കം കുറഞ്ഞ ഖുർദക്ക് ആണ് ഇഷ്ടപ്പെട്ടിരുന്നത്.
അവലംബം
വർഗ്ഗം:വാദ്യോപകരണങ്ങൾ വർഗ്ഗം:താളവാദ്യങ്ങൾ വർഗ്ഗം:തുകൽ‌വാദ്യങ്ങൾ വർഗ്ഗം:ഇന്ത്യയിലെ വാദ്യോപകരണങ്ങൾ
ഫത്മാവതി
ഇന്തോനേഷ്യയിലെ ദേശീയ നായികയും (നാഷണൽ ഹീറോ) ആദ്യത്തെ ഇന്തോനേഷ്യൻ പ്രഥമ വനിതയുമാണ് ഫത്മാവതി - Fatmawati (ജനനം: 5 February 1923 – മരണം: 14 May 1980). ഇന്തോനേഷ്യയുടെ പ്രഥമ പ്രസിഡന്റായിരുന്ന സുകർണോയുടെ മൂന്നാമത്തെ ഭാര്യയും ഇന്തോനേഷ്യയുടെ പ്രഥമ വനിതാ പ്രസിഡന്റായിരുന്ന മേഘാവതി സുകാർണോപുത്രിയുടെ മാതാവുമാണ് ഫത്മാവതി. ഇന്തോനേഷ്യയ്ക്ക് ആദ്യമായി ദേശീയ പതാക നിർമ്മിച്ചത് ഫത്മാവതിയാണ്.
ജീവിതം
1923 ഫെബ്രുവരി അഞ്ചിന് ബെങ്ക്കുളുവിൽ ഹസൻ ദീൻ ചദിജ ദമ്പതികളുടെ മകളായി ജനിച്ചു. ഇന്ദറപുര സുൽത്താനേറ്റിലെ മിനങ്ക്കബാഹു രാജവംശത്തിലെ ഒരു രാജ്ഞിയുടെ പിന്മുറക്കാരായിരുന്നു ഫത്മാവതി. 53കാരിയായ ഇങ്കിറ്റ് എന്ന സ്ത്രീയെ വിവാഹം ചെയ്തിരുന്ന സുകാർണോ ഫത്മാവതിയെ വിവാഹം ചെയ്യുമ്പോൾ അവർ കൗമാര പ്രായത്തിലായിരുന്നു. ആദ്യം സുകാർണോയുടെ ഭാര്യ ഇങ്കിറ്റിന് ഭർത്താവിനെ ഒഴിവാക്കാൻ ആഗ്രഹമില്ലായിരുന്നു. എന്നാൽ, രണ്ടു വർഷത്തിന് ശേഷം അവർ വിവാഹ മോചനത്തിന് സമ്മതിച്ചു. തന്റെ പേര് നിലനിർത്താൻ പുതിയ ഭാര്യയിൽ തനിക്കൊരു കുട്ടിയെന്ന തന്റെ ആഗ്രഹം സഫലമാക്കുകയായിരുന്നു സകാർണോ. 1943ൽ ഫത്മാവതി സുകാർണോയുടെ മൂന്നാമത്തെ ഭാര്യയായി. അടുത്ത വർഷം ആദ്യത്തെ കുഞ്ഞിന് ജന്മം നൽകി. ആൺകുട്ടിയായിരുന്നു. അവന് ഗുന്തുർ സുകർണോപുത്ര എന്ന് പേരിട്ടു. ഗുന്തുർ എന്ന വാക്കിന് അർത്ഥം 'ഇടി (Thunder)' എന്നാണ്. 1945ൽ സുകാർണോയുടെ ഭാര്യ ഫത്മാവതിയായിരുന്നു ഇന്തോനേഷ്യയെ സ്വതന്ത്രയായി പ്രഖ്യാപിച്ചത്. പുതിയ രാജ്യത്തിന്റെ ദേശീയ പതാക നിർമ്മിച്ചതും ആദ്യമായി ഉയർത്തിയതും ഫത്മാവതിയായിരുന്നു. 1967 വരെ എല്ലാ വർഷവും അതേ പതാകയാണ് ഉയർത്തിയിരുന്നത്. ഫത്മാതിയെ വിവാഹം ചെയ്യുന്നതിന് മുൻപി സുകാർണോ നിരവധി തവണ വിവാഹം ചെയ്തിരുന്നു. എന്നാൽ, അവരെ എല്ലാം രാജ്യത്തെ നിയമപരമായ വഴികളിലൂടെ വിവാഹ മോചനം ചെയ്യുകയായിരുന്നു.
ബഹുഭാര്യത്വം
രാജ്യത്തെ വിവാഹ നിയമങ്ങൾ ഉടച്ചുവാർക്കാനായി ഇന്തോനേഷ്യയിലെ സ്ത്രീകളുടെ അവകാശങ്ങൾ സംരക്ഷിക്കാനുമായി നവീകരണ പ്രസ്ഥാനങ്ങൾ ഉയർന്നുവന്നിരുന്നു. എന്നാൽ, ഇതിന്റെ തുടക്കത്തിൽ ഈ പ്രസ്ഥാനങ്ങളോട് അനുകൂലമായ നിലപാടായിരുന്നില്ല ഫത്മാവതിക്കുണ്ടായിരുന്നത്. സുകാർണോയുടെ വീണ്ടും വിവാഹിതനാകാനുള്ള തീരുമാനമായിരുന്നു ഇതിന് കാരണം. മാത്രവുമല്ല, ഈ സമയത്ത് സുകാർണോ വീണ്ടും വിവാഹിതനാവാൻ തീരുമാനിക്കുകയും ചെയ്തിരുന്നു. ഫത്മാവതിയെ വിവാഹം മോചനം ചെയ്യാതെ തന്നെ രണ്ടു ഭാര്യമാരെ ഒരേ സമയം നിലനിർത്താനായിരുന്നു ഉദ്ദേശിച്ചിരുന്നത്. സുകാർണോ വീണ്ടും ഹാർതിനി എന്ന സ്ത്രീയെ വിവാഹം ചെയ്തപ്പോൾ ഫത്മാവതി, മുസ്ലിം നിയമപ്രകാരം അതിനെ എതിർത്തു. 1953ൽ സുകാർണോ മറ്റൊരു സ്ത്രീയെ വിവാഹം ചെയ്തു. ഇതോടെ, ഫത്മാവതി പ്രസിഡന്റിന്റെ കൊട്ടാരത്തിൽ നിന്ന് പുറത്തുപോയി ഇന്തോനേഷ്യയിലെ ജക്കാർത്തയിൽ തനിച്ച് താമസം തുടങ്ങി. രാജ്യത്തെിന്റെ പ്രഥമ വനിത എന്ന പദവി സൂക്ഷിക്കാൻ അവരെ അനുവദിച്ചു. ഈ പരിവർത്തനം വളരുന്ന വനിതാ പ്രസ്ഥാനത്തിന് വലിയ പ്രഹരമായി. പ്രസിഡന്റിൽ നിന്ന് വിവാഹമോചനം തേടാൻ ഫത്മാവതി തീരുമാനിച്ചിരുന്നു. എന്നാൽ സുകാർണോയുടെ താൽപര്യങ്ങളെ എതിർക്കുന്ന ഒരു മതനേതാവിനെ കണ്ടെത്താൻ ഫത്മാവതിക്ക് സാധിച്ചില്ല. എന്നാൽ രാജ്യത്തെ വനിതാ പ്രസ്ഥാനങ്ങൾ ഫത്മാവതിയെ ആശ്വസിപ്പിക്കുകയും അവരോട് പ്രസിഡന്റിന്റെ കൊട്ടാരത്തിലേക്ക് തിരിച്ച് പോകാനും അവരുടെ അവകാശങ്ങൾ പുനസ്ഥാപിക്കാനും പ്രോത്സാഹിപ്പിച്ചുകൊണ്ടിരുന്നു. ഈ വിവരങ്ങൾ സുകാർണോ അറിയുകയും അദ്ദേഹത്തെ അലോസരപ്പെടുത്തുകയും ചെയ്തു. സുകാർണോയുടെ പുതിയ ഭാര്യയും ഫത്മാവതിയുടെ ദേഷ്യത്തെ കുറിച്ച് മനസ്സിലാക്കിയിരുന്നു. സുകാർണോയുടെ പുതിയ ഭാര്യയിൽ അദ്ദേഹത്തിന് രണ്ടു കുട്ടികളുണ്ടായി. എന്നാൽ, തന്റെ പുതിയ ഭാര്യ തനിക്ക് പ്രഥമ വനിതാ പദവി കൈമാറുന്നത് പരിഗണിക്കണമെന്ന് ഒരു വനിതാ പ്രസ്ഥാനം അവരോട് ഉപദേശിച്ചതായി സുുകാർണോ അറിയാൻ ഇടയായി. എന്നാൽ ഇതിനോട് സുകാർണോ മോശമായാണ് പ്രതികരിച്ചത്. സുകാർണോ തന്റെ പുതിയ ഭാര്യയെ ഇന്തോനേഷ്യയിലെ ബോഗോറിലേക്ക് നാട് കടത്തി.
സാമൂഹ്യ രംഗത്ത്‌
1953ൽ ഫത്മാവതിക്ക് തന്റെ മക്കളുടെ ദുരവസ്ഥയെ കുറിച്ച് ആശങ്ക തോന്നുകയും അവർക്ക് ക്ഷയരോഗം ബാധിക്കുകയും ചെയ്തു. അവർ ഒരു ആശുപത്രി നിർമ്മാണത്തിനായി ഇബി സുകാർണോ ഫൗണ്ടേഷൻ എന്ന പേരിൽ ഫണ്ട് സ്വരൂപിച്ചു. അടുത്ത വർഷം സർക്കാർ സഹായത്തോടെ ഒരു ആശുപത്രിയുടെ നിർമ്മാണ പ്രവർത്തനം ആരംഭിച്ചു. ഇത് മാഡം സുകാർണോ ആശുപത്രി എന്ന പേരിൽ അറിയപ്പെട്ടു. 1954ൽ ഫത്മാവതി ആണ് ആശുപത്രിക്ക് തറക്കല്ലിട്ടത്. എന്നാൽ, ആശുപത്രിയുടെ നിർമ്മാണ പൂർത്തീകരണ പക്രിയ വളരെ നീണ്ടു. സാമ്പത്തിക പ്രയാസത്താൽ പുതിയ കെട്ടിടത്തിന്റെ നിർമ്മാണം നിർത്തിവെക്കേണ്ടി വന്നു. 1961വരെ തുറന്ന് പ്രവർത്തിക്കാൻ ആയില്ല. ആരോഗ്യ മന്ത്രാലയത്തിന്റെ കീഴിലായിരുന്നു ആ സമയത്ത് ആശുപത്രി പ്രവർത്തിച്ചത്. ഇതൊരു ജനറൽ ആശുപത്രിയായിട്ടായിരുന്നു പ്രവർത്തിച്ചിരുന്നത്. ഇവിടെ ക്ഷയരോഗത്തിനോ കുട്ടികളുടെ വിഭാഗത്തിലോ പ്രത്യേകം ചികിത്സ ലഭ്യമായിരുന്നില്ല. 1967 ആശുപത്രിയുടെ പേര് ഫത്മാവതി സെൻട്രൽ ജനറൽ ആശുപത്രി എന്ന് നാമകരണം ചെയ്തു. ഫത്മാവതിയുടെ രണ്ടാമത്തെ മകൾ മേഘാവതി സുകാർണോപുത്രി 2001ൽ ഇന്തോനേഷ്യയുടെ പ്രസിഡന്റായി.
മരണം
1980 മെയ് 14ന് മലേഷ്യയിലെ കുലാലംപൂരിൽ വെച്ച് ഹൃദയാഘാതം മൂലം മരണപ്പെട്ടു. മക്കയിൽ നിന്നും ഉംറ നിർവഹിച്ച് ജക്കാർത്തയിലേക്കുള്ള യാത്രയിലായിരുന്നു മരണം. മധ്യ ജക്കാർത്തയിലെ കാരെറ്റ് ബിവാക് സെമിത്തേരിയിൽ മറവ് ചെയ്തു.
പൈതൃകം
ഇന്തോനേഷ്യയിലെ ബെങ്ക്കുലുവിലുള്ള വിമാനത്താവളത്തിന് ഫത്മാവതിയുടെ പേരാണ് നൽകിയിരിക്കുന്നത് - ഫത്മാവതി സുകാർണോ എയർപോർട്ട്. സൗത്ത് ജക്കാർത്തയിൽ ഇവരുടെ പേരിൽ ഒരു ആശുപത്രിയുമുണ്ട്.
അവലംബം
വർഗ്ഗം:ഇന്തോനേഷ്യക്കാർ വർഗ്ഗം:1923-ൽ ജനിച്ചവർ
ഫ്രീതിയ പുൽച്ച്റ
ഐസോയേസീ സസ്യകുടുംബത്തിലെ ഒരു സ്പീഷിസ് ആണ് ഫെയറി എലിഫന്റ് ഫീറ്റ് എന്ന പേരിലുമറിയപ്പെടുന്ന ഫ്രീതിയ പുൽച്ച്റ (Frithia pulchra). ദക്ഷിണാഫ്രിക്കയിലുള്ള ഗൗറ്റെങ് പ്രവിശ്യയിലെ തദ്ദേശീയ സസ്യമായ ഇവ (ഐ.യു.സി.എൻ. റെഡ് ലിസ്റ്റിലെ "പെട്ടെന്ന് നശിപ്പിക്കാവുന്നതിൽ" വർഗീകരിക്കപ്പെട്ട ഇനം) മാരിഗോൾഡ് കുടുംബമായ ഐസോസിയേയിലാണ് ഉൾപ്പെടുത്തിയിരിക്കുന്നത്. ഇതിന്റെ ആവാസവ്യവസ്ഥ മിതോഷ്ണമേഖലയിലെ പുൽമേടുകളിലാണ് കാണപ്പെടുന്നത്. 10 സെന്റിമീറ്റർ ഉയരത്തിലും (3.9 ഇഞ്ച്) 20 സെന്റീമീറ്റർ വീതിയിലും (7.9 ഇഞ്ച്) വളരുന്ന ഒരു ചെറിയ സ്റ്റെംലെസ്സ് സസ്യമാണിത്. മഞ്ഞുകാലത്ത് വെളുത്ത ഡെയ്സി പോലുള്ള പൂക്കൾ ഉണ്ടാകുന്നു. വരൾച്ചയുടെ കാലഘട്ടത്തിൽ മണ്ണിന്റെ ഉപരിതലത്തിനു താഴെ ചുരുങ്ങാനുള്ള കഴിവും കാണപ്പെടുന്നു.
ഫ്രാങ്ക് ഫ്രീറ്റിനും ജോഹന്നാസ്ബർഗ് ഗാർഡനെറുമായി ചേർന്നാണ് ഇതിന് പേരുനല്കിയത്. ഒരു സസ്യശാസ്ത്രജ്ഞനുമായ എൻ.ഇ. ബ്രൗൺ 1925- ൽ ലണ്ടനിലെ ക്യൂ ഗാർഡൻസ് സന്ദർശിച്ച അവസരത്തിലാണ് ഈ സ്പെസിമെൻ കണ്ടെത്തിയത്. ലാറ്റിൻ എപിതെറ്റ് പുൽച്ച്റ എന്നാൽ "സുന്ദരം" എന്നാണ് അർഥമാക്കുന്നത്.
ഈ സസ്യം മഞ്ഞിൽ നിലനില്ക്കുന്നില്ല. അതുകൊണ്ട് മിത-ശീതോഷ്ണ പ്രദേശങ്ങളിൽ ഇതിനെ ഗ്ലാസിനു കീഴിൽ നട്ടുവളർത്തേണ്ടതുണ്ട്. യുകെയിൽ റോയൽ ഹാർട്ടിക്കൽ സൊസൈറ്റിയുടെ ഗാർഡൻ മേരിറ്റ് അവാർഡ് ഈ  സസ്യം നേടിയിരുന്നു.
ചിത്രാ സിംഗ്
ചിത്രാ സിംഗ് (Chitra Singh) (ജനിച്ചത് ഷോം ) ഒരു ഇന്ത്യൻ ഗസൽ ഗായിക ആണ്. ഗസൽ ഗൃഹത്തിലെ ഡ്രോയിംഗ് റൂമിൽ നിന്ന് ഭർത്താവ് ജഗ്ജീത് സിങ്ങിനൊപ്പം ജനങ്ങളിലേക്ക് എത്തി.. "ഗസൽ ലോകത്തെ ''രാജാവും രാജ്ഞിയുമാണ്" എന്ന് ആദരപൂർവ്വം അറിയപ്പെടുന്ന ഭർത്താവും ഭാര്യയും ഇരുവരും 1970 കളിലും 80 കളിലും ഏറ്റവുമധികം വിജയം നേടി.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഗസൽ ഗായകർ
ഹീന സിദ്ദു
ഒരു ഇന്ത്യൻ കായിക ഷൂട്ടർ ആണ് ഹീന സിദ്ദു. ലോക പിസ്റ്റൾഷൂട്ടർ റാങ്കിംഗിൽ ഒന്നാം സ്ഥാനത്തെത്തുന്ന ആദ്യ ഇന്ത്യക്കാരിയാണ് ഹീന (2014 ഏപ്രിൽ 7 നു) .2013 ഐഎസ്എസ്എഫ് ലോകകപ്പ് ഫൈനലിൽ 10 മീറ്റർ എയർ പിസ്റ്റൾ വിഭാഗത്തിൽ സ്വർണ്ണം നേടിയ ഇന്ത്യൻ  ഷൂട്ടർ എന്ന നേട്ടത്തിനുടമയാണ്. ഇതിനു ശേഷം റിഫ്ൾ / പിസ്റ്റൾ ലോകകപ്പ് ഫൈനലിൽ സ്വർണം നേട്ടം കൈവരിക്കുന്ന മൂന്നാമത്തെ ഷൂട്ടർ ആയി മാറി. അഞ്ജലി ഭഗവത് (2003),ഗഗൻ നാരംഗ് (2008) എന്നിവരായിരുന്നു മുൻഗാമികൾ.
ഐഎസ്എസ്എഫ് മാഗസിന്റെ കവർ പേജിൽ പ്രത്യക്ഷപ്പെട്ട ആദ്യ ഇന്ത്യൻ ഷൂട്ടർ ആണ് ഹീന
ബഹുമതികൾ
അന്താരഷ്ട്രതലത്തിലെ ഹീനയുടെ നേട്ടങ്ങളെ രാജ്യ അർജുന അവാർഡ് നൽകി ആദരിച്ചിട്ടുണ്ട്]]
അവലംബം
വർഗ്ഗം:1989-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പഞ്ചാബിൽ നിന്നുമുള്ള കായികതാരങ്ങൾ
എസ്.എൽ. ബെൻഫിക്ക
പോർച്ചുഗളിലെ ലിസ്ബണിലെ ഒരു സ്പോർട്സ് ക്ലബ് ആണ് സ്‌പോർട് ലിസ്ബോയ ഇ ബെൻഫിക്ക അഥവാ ബെൻഫിക്ക എന്ന പേരിൽ അറിയപ്പെടുന്നത്. 1904 ൽ ഫെബ്രുവരി 28 ന് സ്പോർട്ട് ലിസ്ബോയാ എന്ന പേരിൽ ആണ് ഈ ക്ലബ്ബ് സ്ഥാപിക്കപ്പെട്ടത്. പരുന്തുകൾ (അഗ്യൂയസ്) എന്ന വിളിപ്പേരുള്ള ടീമാണ് ബെൻഫിക്ക.
ആരംഭ തലക്കെട്ടുകൾ (1904–50)
1908 ൽ സെപ്റ്റംബർ 13 ന്, സ്പോർട്സ് ലിസ്ബോവയെ ഗ്രൂപോ സ്പോർട്സ് ബെഞ്ചിക്കയെ പരസ്പര ധാരണയിൽ ഏറ്റെടുത്ത് സ്പോർട്സ് ലിസ്ബായി ഇ ബെൻഫിക്ക എന്നാക്കി മാറ്റി. ക്ലബ്ബ് ലയനശേഷം അവർ തങ്ങളുടെ ക്ലബ്ബ് പ്രവർത്തനങ്ങൾ തുടർന്നു. ലയനശേഷം സ്പോർട്സ് ലിസ്ബോ, അവരുടെ ഫുട്ബോൾ ടീം, ഷർട്ടിന്റെ നിറം, കഴുകൻ ചിഹ്നം, മുദ്രാവാക്യം എന്നിവ നിലനിർത്തുകയും ചെയ്തു. ഗ്രൂപോ സ്പോർട്സ് ബെൻഫിക്ക, ക്യാമ്പോ ഡാ ഫിയെറ്റീറ എന്ന അവരുടെ ഫുട്ബോൾ മൈതാനം നിലനിർത്തി. ഇടത്ത്‌|ലഘുചിത്രം|The first Benfica team (1904)
തിരിച്ചുവരവ് (1994–)
ലഘുചിത്രം|Celebration of the 2004–05 league title at the Estádio da Luz
അണ്ടർ-17 ടീം
ബെൻഫിക്ക ഇന്ത്യ അണ്ടർ-17 ടീം മത്സരം.
പുറം താളുകൾ
വർഗ്ഗം:ഫുട്ബോൾ ക്ലബ്ബുകൾ
വമ്പൻ ചുറ്റികത്തലയൻ സ്രാവ്
ആവാസ വ്യവസ്ഥ
തീര കടലിലും പുറം കടലിലും ഇവയെ കാണാം.
കുടുംബം
Sphyrnidae കുടുംബത്തിൽ പെട്ട സ്രാവാണ് ഇവ. പൊതുവെ ചുറ്റികത്തലയൻ സ്രാവുകൾ എന്നാണ് ഇവയെ വിളിക്കാറ്.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
സ്‌കാൻസോർയിയോപ്റ്റെറിക്സ്
ഫോസിൽ
ഫോസിൽ ആയി ലഭിച്ചിട്ടുള്ളത് രണ്ടു എണ്ണം ആണ് ആദ്യം ലഭിച്ച സ്പെസിമെൻ CAGS02-IG-gausa-1/DM 607 ഒരു വിരിഞ്ഞിറഞ്ഞിയ കുഞ്ഞിന്റെ ആണ്. രണ്ടാമത്തേത് എപിഡെൻഡ്രോസോറസ് എന്ന് നാമകരണം ചെയ്ത (IVPP V12653) എന്ന ഹോളോ ടൈപ്പ് ആണ് ഇതും പ്രായപൂർത്തി ആവാത്ത ചെറിയ സ്പെസിമെൻ ആണ്. ഇത് കൊണ്ട് തന്നെ ഇവയുടെ യഥാർത്ഥ വലിപ്പം ഇപ്പോൾ ലഭ്യമല്ല.
കുടുംബം
പക്ഷികളുമായി അടുത്ത ബന്ധം ഉള്ള ദിനോസറുകളുടെ ജീവ ശാഖായായ ഏവിയേല്യയിൽ പെട്ട ജീവിയാണ് ഇവ.
പുറത്തേക്കുള്ള കണ്ണികൾ
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
പ്രത്യേകം ശ്രദ്ധിക്കുക
1986 ൽ പുറത്തിറങ്ങിയ ഇന്ത്യൻ മലയാള ചലച്ചിത്രമാണ് പ്രത്യേകം ശ്രദ്ധിക്കുക. പി ജി വിശ്വംഭരൻ സംവിധാനം ചെയ്ത് രഞ്ജി മാത്യു നിർമ്മിച്ചത്. മമ്മൂട്ടി, മുകേഷ്, രോഹിണി, ബേബി ശാലിനി എന്നിവരാണ് ചിത്രത്തിൽ അഭിനയിക്കുന്നത്. ചിത്രത്തിന്റെ സ്കോർ രചിച്ചത് രവീന്ദ്രനാണ്..
താരനിര
കുപ്രസിദ്ധനായ കുറ്റവാളിയായ ഷുക്കൂറിനെ ( ക്യാപ്റ്റൻ രാജു ) പിടിക്കാനായി എസ്‌ഐ ജയദേവൻ ( ലാലു അലക്സ് ) എടുത്ത ഗൂഢാലോചനകളെ ചുറ്റിപ്പറ്റിയാണ് സിനിമ.
ക്രിസ്റ്റഫർ ( ബോബ് ക്രിസ്റ്റോ ) എന്ന കുറ്റവാളിയെ എസ്‌ഐ ജയദേവൻ കസ്റ്റഡിയിലെടുക്കുന്നു. ക്രിസ്റ്റഫറിന്റെ ബോസ് ഷുക്കൂറിനെ ചോദ്യം ചെയ്തുകൊണ്ട് പിടികൂടാൻ കഴിയുമെന്ന് അദ്ദേഹം കരുതുന്നു. എന്നിരുന്നാലും, അന്ന് രാത്രി ക്രിസ്റ്റഫർ ജയിലിൽ നിന്ന് രക്ഷപ്പെടുന്നു, ജയദേവൻ നിരാശനാണ്. സ്തീ ലമ്പടനായ സുരേഷ് ( മമ്മൂട്ടി ) പണത്തിനായി കൊട്ടേഷനുകൾ എടുക്കുന്നു. 50-50 ഇടപാടിന് ബാങ്ക് കൊള്ളയടിക്കാൻ സുക്കൂർ സുരേഷുമായി ബന്ധപ്പെടുന്നു. സുരേഷിന്റെ കൂട്ടാളിയാണ് രാജു ( മുകേഷ് ). അവർ ബാങ്ക് കൊള്ളയടിക്കുന്നു, സുരേഷ് തന്റെ പങ്ക് ആവശ്യപ്പെടുമ്പോൾ അദ്ദേഹത്തെ ഷുക്കൂർ വെടിവച്ചു കൊല്ലുന്നു. ബുള്ളറ്റ് ഫയറിംഗ് ശബ്ദം കേട്ട് പോലീസ് സ്ഥലത്തെത്തി ശുക്കൂറിനെയും സുരേഷിനെയും പിടികൂടി. കാറിന്റെ ഡ്രൈവറായിരുന്ന രാജു കൊള്ളയടിച്ച പണവുമായി ഓടിപ്പോകുന്നു. തെളിവുകളുടെ അഭാവം മൂലം രാജു ജയിലിൽ നിന്ന് രക്ഷപ്പെടുന്നു. ജയദേവൻ ഭാര്യ നിർമ്മല ( സുലക്ഷന ), മകൾ മിനി ( ബേബി ശാലിനി ) എന്നിവരോടൊപ്പം താമസിക്കുന്നു. നിർമ്മലയുടെ സഹോദരനാണ് വീരഭദ്രൻ ( മാള അരവിന്ദൻ ) സ്വയം ഒരു ഡിറ്റക്ടീവ്, എഴുത്തുകാരൻ എന്ന് സ്വയം പ്രഖ്യാപിക്കുകയും അവരോടൊപ്പം താമസിക്കാൻ വരികയും ചെയ്യുന്നു. സുരേഷിന്റെ സഹോദരിയായ ശോഭ ( ജലജ ) രാജുവിനെ പ്രണയിക്കുന്നു.
ചിത്രം കാണുക
പ്രത്യേകം ശ്രദ്ധിക്കുക(1986)
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:രവീന്ദ്രൻ സംഗീതം പകർന്ന ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:കലൂർ ഡന്നീസ് തിരക്കഥ എഴുതിയ ചലച്ചിത്രങ്ങൾ
ലിംപോപോ
ദക്ഷിണാഫ്രിക്കയുടെ ഏറ്റവും വടക്കേ അറ്റത്ത് സ്ഥിതിചെയ്യുന്ന പ്രവിശ്യയാണ് ലിംപോപോ. ലിംപോപോ നദിയിൽ നിന്നുമാണ് പ്രവിശ്യക്ക് ആ പേര് ലഭിച്ചിരിക്കുന്നത്. പൊളോക്വാനെയാണ് ലിംപോപോയുടെ തലസ്ഥാനം. പീറ്റെർസ്ബർഗ് എന്നാണ് ഈ നഗരം മുമ്പ് അറിയപ്പെട്ടിരുന്നത്.
പഴയ ട്രാൻസ്‍വാൾ  പ്രവിശ്യയുടെ വടക്കു ഭാഗത്തുള്ള പ്രദേശങ്ങൾ ഭാഗംവെച്ച് 1994ലാണ് ലിംപോപോ പ്രവിശ്യ രൂപീകരിച്ചത്. വടക്കൻ ട്രാൻസ്‍വാൾ എന്നാണ് ഇത് ആദ്യം അറിയപ്പെട്ടിരുന്നത്. തൊട്ടടുത്തവർഷം വടക്കൻ പ്രവിശ്യ എന്ന് പേര് മാറ്റി. 2003 വരെ ഈ പേരിലാണ് ലിംപോപോ അറിയപ്പെട്ടിരുന്നത്. ദക്ഷിണാഫ്രിക്കൻ പ്രവിശ്യകളിൽ വെച്ച് താരതമ്യേന ഏറ്റവും കൂടുതൽ ദരിദ്രമായ പ്രവിശ്യയാണ് ലിംപോപോ, ജനസംഖ്യയുടെ 78.9% ആളുകളും ദാരിദ്രരേഖയ്ക്ക് താഴെയാണ് എന്നാണ് കണക്ക്. 2011 കണക്കു പ്രകാരം, ലിംപോപോയിലെ 74.4% ആളുകൾ ആദിവാസി മേഖലയിൽ താമസിക്കുന്നവരാണ്, എന്നാൽ ആദിവാസിമേഖലയിൽ താമസിക്കുന്നവരുടെ ദേശീയ ശരാശരി വെറും 27.1% മാത്രമാണ്. വടക്കൻ സോത്തോയാണ് ലിംപോപോയിലെ പ്രധാന ഭാഷ.
അവലംബം
വർഗ്ഗം:ദക്ഷിണാഫ്രിക്കയിലെ പ്രവിശ്യകൾ
സുലക്ഷണ
1980 ൽ ശുഭോദയത്തിൽ ചന്ദ്ര മോഹനുമൊപ്പമായിരുന്നു അവളുടെ പ്രധാന വേഷം. അവളുടെ രണ്ടാമത്തെ ചിത്രം രാജ്കുമാറിനൊപ്പമായിരുന്നു. ഒരു നടിയെന്ന നിലയിൽ മേക്കപ്പിന്റെ പ്രാധാന്യത്തെക്കുറിച്ച് അദ്ദേഹം ഉപദേശിക്കുകയും ഒരു മേക്കപ്പ് ഹിറ്റ് അവതരിപ്പിക്കുകയും ചെയ്തു. കെ. ഭാഗ്യരാജിനെതിരെ മൂന്നാമത്തെ ചിത്രമായ തൂറൽ നിനു പോച്ചി എന്ന ചിത്രത്തിലൂടെ അഭിനയിച്ചു. 450 ലധികം ചിത്രങ്ങളിൽ അഭിനയിച്ചിട്ടുണ്ട്.
12 വർഷത്തെ സാങ്കേതികാവധി കഴിഞ്ഞ് സുലക്ഷണ സഹാന എന്ന റ്റെലി സീറിയലിലൂടെ പുനപ്രവേശിച്ചു.
സ്വകാര്യ ജീവിതം
പ്രശസ്ത സംഗീത സംവിധായകൻ എം എസ് വിശ്വനാഥന്റെ മകൻ ഗോപികൃഷ്ണനെ വിവാഹം കഴിച്ചു. അവർക്ക് മൂന്ന് ആൺമക്കളുണ്ട്, ആദ്യ മകൻ വിഷ്ണു നേവി ഓഫീസറായി ജോലി ചെയ്യുന്നു, അദ്ദേഹം വിവാഹിതനായി, രണ്ടാമത്തെ മകൻ ശ്യാം ലണ്ടൻ വിമാനത്താവളത്തിൽ കസ്റ്റംസ് ഓഫീസറായി ജോലി ചെയ്യുന്നു, മൂന്നാമത്തെ മകൻ രണ്ടാം ക്ലാസ് പഠിക്കുന്നു. ആന്ധ്രാപ്രദേശിലെ രാജമഹേന്ദ്രവാരം (രാജമുണ്ട്രി) യിലാണ് അവർ ജനിച്ചത്.
ബാഹ്യ ലിങ്കുകൾ
വർഗ്ഗം:1965-ൽ ജനിച്ചവർ വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:സെപ്റ്റംബർ 1-ന് ജനിച്ചവർ
ചിങ്‌ലെസന സിങ്‌
ഇന്ത്യൻ ദേശീയ ഹോക്കി ടീമിലെ ഒരു പ്രമുഖ താരമാണ് ചിങ്‌ലെസന സിങ്. ഹാഫ്ബാക്ക് പൊസിഷനിൽ കളിക്കുന്ന ഇദ്ദേഹം 2012 മുതലാണ് ഇന്ത്യൻ ടീമിന്റെ ഭാഗമായത്. ഹോക്കി ഇന്ത്യ ലീഗീൽ ദബങ് മുംബൈക്ക് വേണ്ടി കളിക്കുന്നുണ്ട്.
ജീവിത രേഖ
ചിങ്‌ലെൻ എന്ന പേരിൽ അറിയപ്പെടുന്ന ചിങ്‌ലെസന സിങ് കൻഗുജൻ 1991 ഡിസംബര് രണ്ടിന് മണിപ്പൂരിലാണ് ജനിച്ചത്. ഇന്ത്യയുടെ പശ്ചിമ റെയിൽവേ സോണിൽ ജീവനക്കാരനാണ്.
അന്താരാഷ്ട അരങ്ങേറ്റം
2011ൽ ചൈനയിലെ ഒർദോസ് സിറ്റിയിൽ നടന്ന ചാംപ്യൻസ് ട്രോഫിയിൽ പങ്കെടുക്കുന്നതിനുള്ള ഇന്ത്യൻ ഹോക്കി ടീമിൽ സ്റ്റാൻഡ് ബൈ കളിക്കാരനായി ഇദ്ദഹത്തിന്റെ പേര് ഉൾപ്പെടുത്തിയിരുന്നു. രണ്ടു കളിക്കാരുടെ കുറവുണ്ടായതിനാൽ പ്രധാന ടീമിൽ ഇടം ലഭിച്ചെങ്കിലും സമയത്തിന് പാസ്‌പോർട്ട് ലഭ്യമാവത്തതിനാൽ ടീമിനൊപ്പം ചേരാനായില്ല. 2011 സൗത്ത് ആഫ്രിക്കയിൽ നടന്ന ചാംപ്യൻസ് ചലഞ്ചിലൂടെയാണ് അന്താരാഷ്ട അരങ്ങേറ്റം നടന്നത്. ഗ്ലാസഗോവിൽ നടന്ന 2014ലെ കോമൺവെൽത്ത് ഗെയിംസിനുള്ള ഇന്ത്യൻ ഹോക്കി ടീമിന്റെ ഭാഗമായിരുന്നു. ഇതിൽ വെള്ളി നേടി. 2014ൽ തന്നെ ഇഞ്ചിയോണിൽ നടന്ന ഏഷ്യൻ ഗെയിംസിൽ സ്വർണ്ണം നേടിയ ഇന്ത്യൻ ഹോക്കി ടീമിലും അംഗമായിരുന്നു.
ക്ലബ്ബ് അരങ്ങേറ്റം
ഹോക്കി ഇന്ത്യ ലീഗിൽ മുംബൈ മജീഷ്യൻസ് ഇദ്ദേഹത്തെ ലേലത്തിൽ എടുത്തു. 2013 മുതൽ 2014വരെ ഇവർക്ക് വേണ്ടി കളിച്ചു. രണ്ടു സീസണിലായി സിങ് ഒരു ഗോൾ നേടി. മുംബൈ മജീഷ്യൻസിൽ നിന്ന് 2014 സെപ്തംബറിൽ പിൻമാറി. ഇതിന് ശേഷം ദബങ് മുംബൈ ക്ലബ്ബുമായി കരാറിൽ ഒപ്പുവെച്ചു. ലീഗിന്റെ 2015 സീസണിൽ ദബാങ്ങിന് വേണ്ടി കളിച്ചു.
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:1991-ൽ ജനിച്ചവർ
ക്വാർക്കെൻ
ലഘുചിത്രം ക്വാർക്കെൻ (സ്വീഡിഷ്‍ - ക്വാർക്കെൻ അഥവാ നോറ ക്വാർക്കെൻ, ഫിന്നിഷ് - മെരെൻകുർക്കു) ബോത്‍നിയൻ കടലിൽനിന്ന് ബോത്‍നിയൻ ഉൾക്കടലിനെ (അന്തർഭാഗം) വേർതിരിക്കുന്ന ഗൾഫ് ഓഫ് ബോത്‍നിയയിലുള്ള ഇടുങ്ങിയ പ്രദേശമാണ്. സ്വീഡിഷ് മെയിൻലാൻഡ് മുതൽ ഫിന്നിഷ് ഭൂപ്രദേശം വരെയുളള ദൂരം 80 കി. മീ. (50 മൈൽ) ആണ്, എന്നാൽ ഏറ്റവും അറ്റത്തെ ദ്വീപുകൾ തമ്മിലുള്ള ദരം 25 കിലോമീറ്റർ (16 മൈൽ) മാത്രമാണ്. ക്വാർക്കന് മേഖലയിലെ ജലത്തിൻറെ ആഴം 25 മീറ്ററാണ് (82 അടി). ഈ മേഖലയിലെ ഭൂമിയുടെ ഉയരം അസാധാരണമായി വർഷം തോറും 10 മില്ലീമീറ്റർ വീതം (0.39 ഇഞ്ച്) ഉയരുന്നുണ്ട്. ഫിന്നീഷ് ഭാഗത്തുള്ള ക്വാർക്കെനിൽ "ക്വാർക്കൻ ആർക്കിപെലാഗോ" എന്ന പേരിൽ ദ്വീപസമൂഹമുള്ള കടലാണ്. ഈ ദ്വീപസമൂഹത്തിൽ റിപ്ലോട്ട്, ബ്‍ജോർക്കൊ എന്നീ വലിയ ദ്വീപുകളും അനേകം ചെറു ദ്വീപുകളുമുണ്ട്. ഈ ദ്വീപുകളിൽ ഭൂരിഭാഗവും കൊർഷോലം മുനിസിപ്പാലിറ്റിയിൽ ഉൾപ്പെട്ടിരിക്കുന്നു. ചെറുദ്വീപകളിൽ ഭൂരിഭാഗവും ജനവാസമുള്ളവയാണ്. സ്വീഡിഷ്‍ ഭാഗത്തുള്ള ആർക്കിപെലാഗൊ താരമ്യേന ചെറുതും ദ്വീപുകളുടെ തീരങ്ങൾ ചെങ്കുത്തായതുമാണ്. ക്വാർക്കൻ മേഖല ചരിത്രപരമായി വളരെ പ്രധാനപ്പെട്ടതായിരുന്നു. സ്വീഡിഷ് തീരം മുതൽ ഫിന്നീഷ് തീരം വരെയുള്ള കടൽ തണുത്തുറയുന്ന സമയത്തായിരുന്നു ക്വാർക്കൻ മേഖലയിൽ അങ്ങോട്ടുമിങ്ങോട്ടുമുള്ള തപാലുകൾ കൈമാറ്റം ചെയ്യപ്പെട്ടിരുന്നത്. സ്വീഡിഷ് രാജഭരണകാലത്ത് ഈ തപാൽ വഴി പതിവായി ഉപയോഗിക്കപ്പെട്ടിരുന്നു. ക്വാർക്കൻ മേഖലയുടെ മദ്ധ്യഭാഗത്തുള്ള ദ്വീപസമൂഹത്തെ സ്വീഡിഷിൽ വത്സൊർണ ( Valsöarna) എന്നും ഫിന്നിഷിൽ വലസ്സാറെറ്റ് എന്നു വിളിക്കപ്പെടുന്നു.
ഇവിടെ ഗുസ്താവ് ഈഫൽ എൻജിനീയറിംഗ് ബ്യൂറോയിൽ പ്രവർത്തിച്ചിരുന്ന ഹെൻറി ലെപ്പാട്ടെ രൂപകല്പന ചെയ്ത ഒരു 36 m വിളക്കുമാടം (ലൈറ്റ് ഹൌസ്) സ്ഥിതിചെയ്യുന്നു. 1885 ൽ നിർമ്മിക്കപ്പെട്ട വിളക്കുമാടവും 1889 ൽ നിർമ്മിക്കപ്പെട്ട ഈഫൽ ടവറും തമ്മിലുള്ള ഘടനാപരമായി സാദൃശ്യം സുവ്യക്തമാണ്. ഫിൻലാൻറിലെ മറ്റു വിളക്കുമാടങ്ങൾപോലെ ഇതും യന്ത്രവൽകൃതമാണ്.
ലോകപൈതൃക സ്ഥലം
2006 ൽ ക്വാർക്കെൻ ആർക്കിപെലാഗോയുടെ ഭാഗങ്ങൾ, സ്വീഡനിലെ ബൊത്‍നിയ ഉൾക്കടലിന്റെ പടിഞ്ഞാറൻ തീരത്ത് സ്ഥിതി ചെയ്യുന്നു ഉയർന്ന തീരങ്ങൾ വരെ ഉൾപ്പെടുത്തി ലോക പൈതൃക സ്ഥലമായി വിപുലീകരിക്കപ്പെട്ടു.
വേഗതയേറിയ ഗ്ലേഷ്യോ-ഇസോസ്റ്റാറ്റിക് ഉയർച്ച പ്രക്രിയയിൽ കടലിൽ നിന്ന് ഈ പ്രദേശം നിരന്തരം ഉയർന്നുവരുന്നതായിരുന്നു ഇത് ലോകപൈതൃക സ്ഥലമായി ഉൾപ്പെടുത്തുവാനുള്ള കാരണം. മുമ്പ് ഹിമാനിയുടെ ഭാരത്താൽ താഴ്‍ന്നുകിടന്നിരുന്ന പ്രദേശങ്ങളിൽ ലോകത്തിലെ ഏറ്റവും ഉയർന്ന നിരക്കിലുള്ള ഭൌമഉയർച്ചയാണ് അനുഭവപ്പെടുന്നു. കടൽക്കരയുടെ മുന്നോട്ടുള്ള ഈ വികാസത്തിൻറ ഫലമായി പുതിയ ദ്വീപുകൾ പ്രത്യക്ഷപ്പെടുക, ഒറ്റപ്പെട്ടു നിന്നുരുന്ന പല ദ്വീപകളും യോജിക്കുക, ഉപദ്വീപ് വികസിക്കുക, ഉൾക്കടലിൽനിന്നു പുതിയ തടാകങ്ങളും ചതുപ്പുകളും രൂപപ്പെടുന്ന പ്രക്രിയ എന്നിവയെല്ലാം ക്രമാനുഗതായി സംഭവിക്കുന്നു. എെസോസ്റ്റസി പ്രതിഭാസം ആദ്യമായി തിരിച്ചറിയപ്പെടുകയും പഠനം നടത്തപ്പെടുകയും ചെയ്ത ഈ പ്രദേശമെന്ന നിലയിൽ ഐസോസ്റ്റസി പ്രതിഭാസത്തിൻ പ്രത്യക്ഷ മാതൃകയായി ഈ പ്രദേശത്തെ കണക്കാക്കുന്നു. ഫിന്നിഷ് ഭാഗത്തെ ക്വാർക്കെൻ ആർക്കിപെലാഗോയിലുൾപ്പെട്ട ഇത്തിരം ഉയർന്ന പ്രദേശങ്ങളിൽ ഭൂരിഭാഗവും കൊർഷോലം മുനിസിപ്പാലിറ്റിയുടെ കീഴിലാണ്.
പാലം
കടലിടുക്കിനു കുറുകേ 1.5 മുതൽ 2 ബില്ല്യൻ യൂറോ വരെ ചെലവു വരുന്ന ഒരു പാലം നിർമ്മിക്കുന്നതിനായുള്ള നിർദ്ദേശങ്ങൾ നിലവിലുണ്ട്. കടലിടുക്കിൽ സ്ഥിതി ചെയ്യുന്ന ദ്വീപുകളെയും ബന്ധിച്ചുള്ള മൂന്നു ഭാഗങ്ങളുള്ള ഈ പാലത്തിൻറെ ആകെ ദൈർഘ്യം 40 കിലോമീറ്റർ (25 മൈൽ) ആയിരിക്കുമെന്നു കണക്കുകൂട്ടുന്നു.സ്വീഡിഷ് ധനകാര്യമന്ത്രി ഒരു മഹത്തായ ആശയമാണിതെന്ൻ അഭിപ്രായപ്പെട്ടുവെങ്കിലും ഈ ആശയം പതിറ്റാണ്ടുകളായി ശൈശവാവസ്ഥയിലാണ്. രണ്ടു രാജ്യങ്ങളിലെയും ഉമിയ, വാസ എന്നിവ പോലെയുള്ള തീരപ്രദേശ പട്ടണങ്ങളിൽ പല തരത്തിലുള്ള തർക്കങ്ങൾ നിലനിൽക്കുന്നു. സ്വീഡിഷ്, ഫിന്നിഷ് സർക്കാരുകളുടെ ഈ പദ്ധതിയെക്കുറിച്ചുള്ള ഔദ്യോഗിക കാഴ്ചപ്പാട് വളരെ ചെലവേറിയ ഒന്നാണെന്നാണ്. ഈ പ്രദേശത്തിൻറെ പ്രാകൃതിക മൂല്യങ്ങളും ഒരു പാലത്തിൻറെ നിർമ്മാണമെന്ന ആശയത്തെ അവ്യക്തമാക്കുന്നു. alt=നോർസ്‍കാർ ലൈറ്റ്ഹൗസിൽ നിന്നുള്ള ക്വാർക്കെൻ ആർക്കിപെലാഗോയുടെ കാഴ്ച |നടുവിൽ|ലഘുചിത്രം|1100x1100ബിന്ദു|നോർസ്‍കാർ ലൈറ്റ്ഹൗസിൽ നിന്നുള്ള ക്വാർക്കെൻ ആർക്കിപെലാഗോയുടെ കാഴ്ച
ഉമേഷ് വസിറാണി
ബെർക്കിലി കാലിഫോർണിയ സർവകലാശാലയിലെ റോജർ എ. സ്ട്രോച്ച് ഇലക്ട്രിക്കൽ എഞ്ചിനീയറിങ് ആൻഡ് കമ്പ്യൂട്ടർ സയൻസിന്റെ പ്രൊഫസറാണ് ഉമേഷ് വീർകുമാർ വസിറാണി. ബെർക്കിലി ക്വാണ്ടം കമ്പ്യൂട്ടേഷൻ സെന്ററിന്റെ ഡയറക്ടർ ആണ്. അദ്ദേഹത്തിന്റെ ഗവേഷണ താല്പര്യം പ്രധാനമായും ക്വാണ്ടം കമ്പ്യൂട്ടിംഗിലാണ്. അൽഗോരിതങ്ങളെപറ്റിയുള്ള ഒരു ടെക്സ്റ്റ് ബുക്കിന്റെ സഹ-രചയിതാവാണ് ഇദ്ദേഹം.
ജീവചരിത്രം
1981ൽ എം.ഐ.ടി യിൽ നിന്നും വസിറാണി ബി.എസ് ബിരുദം എടുത്തു. 1986-ൽ കാലിഫോർണിയയിലെ ബെർക്കിലിയിലെ കാലിഫോർണിയ സർവകലാശാലയിൽ നിന്നും പി.എഛ്.ഡി നേടി. മാനുവൽ ബ്ലും ആയിരുന്നു അദ്ദേഹത്തിന്റെ ഗൈഡ്.
യൂണിവേഴ്സിറ്റി ഓഫ് കാലിഫോർണിയയിലെ ഇർവിൻ പ്രഫസർ വിജയ് വസീറാണിയുടെ സഹോദരനാണ് അദ്ദേഹം.
ഗവേഷണം
ക്വാണ്ടം കമ്പ്യൂട്ടിംഗിന്റെ ആദ്യകാല ആശയങ്ങൾ രൂപപ്പെടുത്തുന്നതിൽ വലിയൊരു പങ്കു വഹിച്ചയാളാണ് ഉമേഷ് വസിറാണി. 1993-ൽ തന്റെ ഗവേഷണവിദ്യാർത്ഥിയായിരുന്ന ഈഥാൻ ബേൺസ്റ്റെയിനിനോടൊപ്പം വസിറാണി തയ്യാറാക്കിയ ക്വാണ്ടം കോംപ്ലക്സിറ്റി തിയറിയെപ്പറ്റിയുള്ള പ്രബന്ധം  ക്വാണ്ടം ട്യൂറിങ് മെഷീനുകളുടെ ആദ്യമാതൃക നിർവചിച്ചു. ക്വാണ്ടം കമ്പ്യൂട്ടിങ് മോഡലുകൾ തയ്യാറാക്കുന്നതിനും അവയുടെ വിശദമായ വിശകലനത്തിനും ഈ മാതൃകകൾ പിൽക്കാല ഗവേഷകരെ വളരെയധികം സഹായിച്ചിട്ടുണ്ട്. ക്വാണ്ടം ഫൗരീയർ ട്രാൻസ്‌ഫോം കണക്കാക്കിയെടുക്കാനുള്ള ഒരു അൽഗോരിതവും ഈ പ്രബന്ധത്തിൽ ഉൾക്കൊള്ളിച്ചിരുന്നു. ഈ അൽഗോരിതം ഉപയോഗിച്ചാണ് പീറ്റർ ഷോർ പിന്നീട് പൂർണസംഖ്യകളുടെ ഘടകക്രിയ നിർവഹിയ്ക്കാനുള്ള  ക്വാണ്ടം അൽഗോരിതം ഉണ്ടാക്കിയെടുത്തത്. ക്വാണ്ടം കംപ്യൂട്ടിങ്ങിലെ വളരെ സുപ്രധാനമായ ഒരു പടിയായിട്ടാണ് പീറ്റർ ഷോറിന്റെ അൽഗോരിതത്തെ എല്ലാവരും കാണുന്നത്.
പുരസ്കാരങ്ങളും ബഹുമതികളും
2005-ൽ വാസിറാണിയും സഹോദരനും അസോസിയേഷൻ ഓഫ് കമ്പ്യൂട്ടിംഗ് മെഷിനറിയിലെ ഫെല്ലോകൾ ആയി തിരഞ്ഞെടുക്കപ്പെട്ടു. സൈദ്ധാന്തിക കമ്പ്യൂട്ടർ സയൻസ്, ക്വാണ്ടം കമ്പ്യൂട്ടേഷൻ എന്നീ മേഖലകളിലെ സംഭാവനകൾക്കാണ് ഉമേഷ് വസിറാണിയെ തെരഞ്ഞെടുത്തത്. അപ്പ്രോക്സിമേഷൻ അൽഗോരിതങ്ങളുടെ സംഭാവനകൾക്ക് സഹോദരനെയും. 2012-ൽ അദ്ദേഹത്തിന് ഫുൽക്കേർസൺ പ്രൈസ് ലഭിച്ചു. സതീഷ് റാവു, സഞ്ജീവ് അറോറ എന്നിവരുമായി ചേർന്ന് ഗ്രാഫ് സെപരേറ്ററുകളുടെ അപ്പ്രോക്സിമേഷൻ മെച്ചപ്പെടുത്തിയതിനും അനുബന്ധപ്രവർത്തനങ്ങൾക്കുമായിരുന്നു ഈ അവാർഡ്. 2018-ൽ അദ്ദേഹത്ത നാഷണൽ അക്കാദമി ഓഫ് സയൻസിന്റെ അംഗം ആയി തെരഞ്ഞെടുത്തു.
റെഫറൻസുകൾ
<references group="" responsive="1">
ബാഹ്യ ലിങ്കുകൾ
വർഗ്ഗം:സൈദ്ധാന്തിക കമ്പ്യൂട്ടർ ശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ
കഭി ഖുഷി കഭി ഗം
2001 ലെ ഹിന്ദി ഭാഷാ കുടുംബ നാടക ചിത്രമാണ് കബി ഖുഷി കഭി ഗം ... കരൺ ജോഹർ തിരക്കഥയെഴുതിയ ഈ ചിത്രം സംവിധാനം ചെയ്തത് യഷ് ജോഹറാണ്. ചിത്രത്തിൽ അമിതാഭ് ബച്ചൻ, ജയ ബച്ചൻ, ഷാരൂഖ് ഖാൻ, കാജോൾ, ഹൃത്വിക് റോഷൻ, കരീന കപൂർ എന്നിവർ പ്രധാന കഥാപാത്രങ്ങളെ അവതരിപ്പിച്ചു.
ആഭ്യന്തരമായും അന്തർദ്ദേശീയമായും വലിയ വാണിജ്യ വിജയമായി ഇത് ഉയർന്നു. കരണിന്റെ അടുത്ത ചിത്രമായ കഭീ അൽവിദാ നാ കെഹ്ന(2006) റെക്കോർഡ് തകർക്കുന്നതുവരെ ഇന്ത്യയ്ക്ക് പുറത്ത് ഏറ്റവും കൂടുതൽ വരുമാനം നേടിയ ചിത്രരരമായിരുന്നു. അടുത്ത വർഷം നടന്ന ജനപ്രിയ അവാർഡ് ദാന ചടങ്ങുകളിൽ അഞ്ച് ഫിലിംഫെയർ അവാർഡുകൾ ഉൾപ്പെടെ നിരവധി അവാർഡുകൾ ഈ സിനിമക്ക് നേടിയെടുക്കാൻ സാധിച്ചു.
ഹ്രസ്വ
ഭാര്യ നന്ദിനി, മക്കളായ രാഹുൽ, രോഹൻ എന്നിവരോടൊപ്പം ഡൽഹിയിലെ കോടീശ്വരനായ വ്യവസായിയാണ് യശ്വർധൻ "യാഷ്" റായ്ചന്ദ്. അവരുടെ കുടുംബം വളരെ പുരുഷാധിപത്യപരവും കർശനമായി പാരമ്പര്യങ്ങൾ പിന്തുടരുന്നതുമാണ്. യാഷും നന്ദിനിയും രാഹുലിനെ, ജനിച്ചപ്പോൾ തന്നെ ദത്തെടുത്തു. ഇത് രോഹൻ ഒഴികെ വീട്ടിലെ എല്ലാവർക്കും അറിയാം.
പ്രായപൂർത്തിയായ രാഹുൽ വിദേശത്ത് പഠനം പൂർത്തിയാക്കി നാട്ടിലേക്ക് മടങ്ങുകയും ചാന്ദ്‌നി ചൗക്കിൽ നിന്നുള്ള ചടുലയായ അഞ്ജലി ശർമ്മയുമായി പ്രണയത്തിലാകുകയും ചെയ്യുന്നു. അവൾക്കും അവനെ ഇഷ്ടമാണെന്ന് കുറച്ചു കഴിഞ്ഞാണ് രാഹുൽ മനസ്സിലാക്കുന്നത്. എന്നിരുന്നാലും, അവൾ താഴ്ന്ന വരുമാനമുള്ള പശ്ചാത്തലത്തിൽ നിന്നുള്ളതിനാൽ അവരുടെ പ്രണയം നിരോധിച്ചിരിക്കുന്നു. ഈ സമയത്ത്, ഇപ്പോഴും കുട്ടിയായ രോഹനെ ബോർഡിംഗ് സ്കൂളിലേക്ക് അയയ്ക്കുന്നു. രാഹുലിന്റെ കല്യാണം നൈനയുമായി നിശ്ചയിച്ചു. നൈന, രാഹുലിന്റെ ധനികയായ ബാല്യകാല സുഹൃത്താണ്.
അഞ്ജലിയെക്കുറിച്ച് അറിഞ്ഞതിന് ശേഷം, അവളുടെ സ്റ്റാറ്റസ് കാരണം യഷ് പ്രകോപിതനായി. അവളെ വിവാഹം കഴിക്കില്ലെന്ന് രാഹുൽ ഉറപ്പ് നൽകി. എന്നിരുന്നാലും, അഞ്ജലിയുടെ പിതാവ് ഓം മരിച്ചു, അഞ്ജലിയെയും അവളുടെ ഇളയ സഹോദരി പൂജയെയും തനിച്ചാക്കി. യാഷിന്റെ ശത്രുതയ്ക്കിടയിലും അവൻ അവളെ സ്വയമേവ വിവാഹം കഴിച്ചു. അവൻ അവളെ വീട്ടിലേക്ക് കൊണ്ടുവരുമ്പോൾ, യാഷ് രാഹുലിനെ നിരസിച്ചു, അവന്റെ ദത്തെടുത്ത പദവിയെ ഓർമ്മിപ്പിക്കുന്നു. ഇതിൽ വേദനിച്ച രാഹുൽ നന്ദിനിയോട് കണ്ണീരോടെ വിടപറഞ്ഞ് വീട് വിട്ടു. എന്തുകൊണ്ടാണ് രാഹുൽ വീട് വിട്ടുപോയതെന്ന സത്യം രോഹൻ ഒരിക്കലും കണ്ടെത്തുന്നില്ല.
10 വർഷത്തിനുശേഷം, രോഹൻ ബോർഡിംഗ് സ്കൂളിൽ നിന്ന് വീട്ടിലേക്ക് മടങ്ങുന്നു; ഒടുവിൽ തന്റെ മുത്തശ്ശിമാരായ ലജ്ജോ, കൗർ എന്നിവരിൽ നിന്ന്, രാഹുൽ എന്തിനാണ് പോയതെന്നും രാഹുലിനെ ദത്തെടുത്തതാണെന്നും അദ്ദേഹം മനസ്സിലാക്കുന്നു. ഈ വേർപിരിയൽ തന്റെ മാതാപിതാക്കളിൽ ഉണ്ടാക്കിയ വേദന കണ്ട്, കുടുംബത്തെ വീണ്ടും ഒന്നിപ്പിക്കുമെന്ന് രോഹൻ പ്രതിജ്ഞ ചെയ്യുന്നു. രാഹുലും അഞ്ജലിയും പൂജയും ലണ്ടനിലേക്ക് മാറിയെന്ന് അവൻ മനസ്സിലാക്കുന്നു; അവൻ യാഷിനോടും നന്ദിനിയോടും തുടർപഠനത്തിനായി നുണ പറഞ്ഞു അവിടെ യാത്ര ചെയ്യുന്നു. രാഹുലിനും അഞ്ജലിക്കും ക്രിഷ് എന്ന മകനുണ്ട്.
ലണ്ടനിലെ കിംഗ്‌സ് കോളേജിൽ പഠിക്കുന്ന അൾട്രാ മോഡേൺ ദിവയാണ് പൂജ. രാഹുലും അഞ്ജലിയും പ്രണയത്തിലായതിന് ശേഷം ബാല്യകാല സുഹൃത്തുക്കളായിരുന്ന അവളും രോഹനും വീണ്ടും ഒന്നിക്കുന്നു. രാഹുലിനെയും അഞ്ജലിയെയും വീട്ടിലേക്ക് തിരികെ കൊണ്ടുവരാനുള്ള അവന്റെ അന്വേഷണത്തിൽ അവൾ അവനെ പിന്തുണയ്ക്കുന്നു. ഇന്ത്യയിൽ നിന്നുള്ള പൂജയുടെ സുഹൃത്തായി രോഹൻ പോസ് ചെയ്യുന്നു. സത്യം മറച്ചുവെക്കാൻ രോഹൻ സ്വയം "യാഷ്" എന്ന് സ്വയം പരിചയപ്പെടുത്തിയതിന് ശേഷം രാഹുൽ അവനെ അവരോടൊപ്പം ജീവിക്കാൻ അനുവദിക്കുന്നു: വളരെയധികം മാറിയിരിക്കുന്ന തന്റെ ഇപ്പോൾ പ്രായപൂർത്തിയായ സഹോദരനെ വർഷങ്ങൾക്ക് ശേഷം കാണുന്നത് രാഹുൽ തിരിച്ചറിയുന്നില്ല.
ഇതിനിടയിൽ, രോഹനും പൂജയും കൂടുതൽ അടുക്കുകയും പരസ്പരം വികാരങ്ങൾ വളർത്തുകയും ചെയ്യുന്നു. ഒടുവിൽ, "യഷ്" എന്ന രോഹൻ തന്റെ സഹോദരനാണെന്ന് രാഹുൽ തിരിച്ചറിയുന്നു. രോഹൻ അവനോട് വീട്ടിലേക്ക് വരാൻ അഭ്യർത്ഥിക്കുന്നു, പക്ഷേ യാഷ് പറഞ്ഞത് ഓർമ്മിപ്പിച്ചുകൊണ്ട് അവൻ നിരസിച്ചു. രോഹൻ യാഷിനെയും നന്ദിനിയെയും ലണ്ടനിലേക്ക് ക്ഷണിക്കുകയും എല്ലാവരെയും ഒരേ മാളിലേക്ക് കൊണ്ടുവരാൻ ഒരു രഹസ്യ കൂടിച്ചേരൽ നടത്തുകയും ചെയ്യുന്നു. നന്ദിനിയും രാഹുലും വൈകാരികമായി ഒത്തുചേരുന്നു. എന്നിരുന്നാലും, രാഹുലിനെയും അഞ്ജലിയെയും പൂജയെയും രോഹനൊപ്പം കാണുമ്പോൾ യാഷ് രോഹനോട് ദേഷ്യപ്പെട്ടു, അവരുടെ ഏറ്റുമുട്ടൽ ശരിയായില്ല.
രാഹുലിനെ തള്ളിപ്പറഞ്ഞ് കുടുംബത്തെ തകർത്തുകൊണ്ട് താൻ ചെയ്തത് തെറ്റാണെന്ന് നന്ദിനി ആദ്യമായി യാഷിനോട് പറഞ്ഞു. മുത്തശ്ശിയുടെ മരണശേഷം, രോഹനും പൂജയും രാഹുലിനെയും അഞ്ജലിയെയും വീട്ടിലേക്ക് വരാൻ പ്രേരിപ്പിക്കുന്നു. നന്ദിനി അവർക്ക് ഉചിതമായ സ്വീകരണം നൽകുന്നു; രാഹുലിനെ എന്നും സ്‌നേഹിച്ചിരുന്നുവെന്ന് പറഞ്ഞ് യാഷ് കണ്ണീരോടെ ക്ഷമ ചോദിക്കുന്നു. പ്രണയത്തിലായ രോഹനും പൂജയും വിവാഹിതരാണ്. രാഹുലിന്റെയും അഞ്ജലിയുടെയും വിവാഹത്തിന്റെ വൈകി ആഘോഷങ്ങൾ കുടുംബം നടത്തുന്നു-അങ്ങനെ ഒരുമിച്ച് സന്തോഷത്തോടെ ജീവിക്കുന്നു, കൂടാതെ രോഹന്റെയും പൂജയുടെയും വിവാഹവും.
ഫലം
ആദ്യ ദിവസം ഏഴ് കോടി നേടിയ ചിത്രം വാരാന്ത്യത്തിൽ 14 കോടി നേടി. ഈ രണ്ട് കളക്ഷനും അക്കാലത്തെ ഏറ്റവും വലിയ റെക്കോർഡുകളായിരുന്നു. ഇത് മൊത്തം 135 കോടി നേടി. ഗദർ: ഏക് പ്രേം കഥയ്ക്ക് ശേഷം 2001 ൽ ഏറ്റവും കൂടുതൽ കളക്ഷൻ നേടിയ ചിത്രമായി ഇത് മാറി.
ഈ കൈകളിൽ
ചിത്രം കാണുക
ഈ കൈകളിൽ1986 വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
വർഗ്ഗം:കെ ജെയകുമാ വർഗ്ഗം:കലൂർ ഡന്നീസ് തിരക്കഥ എഴുതിയ ചലച്ചിത്രങ്ങൾ
വർഗ്ഗം:വിപിൻ വർഗ്ഗം:ജി.വെങ്കി
ഗോകുലം കേരള എഫ്.സി.
കോഴിക്കോട് നിന്നുള്ള ഒരു പ്രൊഫഷണൽ ഫുട്ബോൾ ക്ലബ്ബാണ് ഗോഗുലം കേരള എഫ്.സി. ഇവർ 2017-18 സീസൺ മുതൽ ഇന്ത്യയിലെ ഏറ്റവും ഉയർന്ന ഫുട്‌ബോൾ ലീഗായാ ഐ-ലീഗിൽ കളിക്കാൻ തുടങ്ങി. ഇവർക്ക് ഭാരത വനിത ലീഗിലും ടീം ഉണ്ട്.
ചരിത്രം
രണ്ടാം റൗണ്ട് ബിഡ്ഡിംഗ് ക്ഷണങ്ങൾക്ക് ശേഷം സെപ്റ്റംബർ 20 ന്, കേരളത്തിലെ കോഴിക്കോട് നിന്ന് ഹീറോ ഐ-ലീഗ് 2017−18 സീസണിൽ തങ്ങളുടെ ടീമിനെ കളത്തിലിറക്കാനുള്ള അവകാശം ശ്രീ ഗോകുലം ഗ്രൂപ്പിന് നൽകുന്നതിന് ബിഡ് ഇവാലുവേഷൻ കമ്മിറ്റി തീരുമാനിച്ചു. അവരുടെ ആദ്യ ഐ-ലീഗ് സീസൺ ആയതിനാൽ ക്ലബിന് മികച്ച തുടക്കം ഉണ്ടായിരുന്നില്ലെങ്കിലും, ഐ-ലീഗിലെ ഈസ്റ്റ് ബംഗാൾ, മോഹൻ ബഗാൻ, മിനർവ പഞ്ചാബ് തുടങ്ങിയ വലിയ ക്ലബ്ബുകളെ ഈ സീസണിന്റെ അവസാനത്തോടെ പരാജയപ്പെടുത്തി. ഈ സീസണിലെ ഭീമൻ കൊലയാളികൾ എന്നാണ് അവർ അറിയപ്പെടുന്നത്. ഗോകുലം കേരള എഫ്‌സി 2018 മാർച്ചിൽ സ്‌പെയിനർ ഫെർണാണ്ടോ ആൻഡ്രസ് സാന്റിയാഗോ വലേരയെ മുഖ്യ പരിശീലകനായി നിയമിച്ചു.
അവലംബങ്ങൾ
വർഗ്ഗം:കേരളത്തിലെ ഫുട്ബോൾ ക്ലബ്ബുകൾ വർഗ്ഗം:ഇന്ത്യയിലെ ഫുട്ബോൾ ക്ലബ്ബുകൾ
വൈറസ് (വിവക്ഷകൾ)
എന്നാൽ വൈറസ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ജെറാഷ്
വടക്കൻ ജോർദാനിലെ ജെറാഷ് ഗവർണറേറ്റിൻറ തലസ്ഥാനവും വലിയ പട്ടണവുമാണ് ജെറാഷ് (Γέρασα, גַ'רַש). ജോർദാൻ തലസ്ഥാനമായ അമ്മാന് 48 കിലോമീറ്റർ (30 മൈൽ) വടക്കായിട്ടാണിത് സ്ഥിതി ചെയ്യുന്നത്. ലോകത്തിലെ വളരെ നന്നായി സംരക്ഷിച്ചിരിക്കുന്ന പുരാതന റോമൻ എടുപ്പുകൾ ഇവിടെ സ്ഥിതി ചെയ്യുന്നു. പുരാതന കാലത്ത് ഈ പട്ടണം ജെറാസ എന്നാണ് അറിയപ്പെട്ടിരുന്നത്. നിയോലിത്തിക് കാലത്തു തന്നെ ഇവിടെ ജനവാസമുണ്ടായിരുന്നതായി തെളിവുകൾ‌ കണ്ടെത്തിയിട്ടുണ്ട്. പെട്ര കഴിഞ്ഞാൽ ജോർദാനിൽ സഞ്ചാരികളെ ആകർഷിക്കുന്ന രണ്ടാമത്തെ പ്രധാന കേന്ദ്രമാണിത്.
വെങ്കലയുഗം
സമീപകാലത്തെ ഉൽഖനനങ്ങൾ വെളിവാക്കുന്നത് ജറാഷ് പ്രദേശത്ത് വെങ്കലയുഗത്തിൽ (3200 BC - 1200 BC) ജനങ്ങൾ അധിവസിച്ചിരുന്നുവെന്നാണ്.
അവലംബം
വർഗ്ഗം:ജോർദ്ദാനിലെ നഗരങ്ങൾ
സർപ്പം (ചലച്ചിത്രം)
ഡോ. ബാലകൃഷ്ണൻ തിരക്കഥയും സംഭാഷണവും രചിച്ച് ബേബി കഥയെഴുതി സംവിധാനം ചെയ്ത 1979-ലെ ഒരു മലയാളചലച്ചിത്രമാണ്സർപ്പം. ധന്യ പ്രൊഡക്ഷൻസിന്റെ ബാനറിൽ ധന്യ നിർമ്മിച്ച ഈ ചിത്രത്തിൽ പ്രേം നസീർ, ജയൻ, സീമ, വിധുബാല എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. ബിച്ചു തിരുമല എഴുതിയ വരികൾക്ക് കെ.ജെ. ജോയ് സംഗീതം പകർന്നു.
==അഭിനേതാക്കൾ ==
==ഗാനങ്ങൾ == ഗാനങ്ങൾ :ബിച്ചു തിരുമല ഈണം :കെ.ജെ. ജോയ്
പുറത്തേക്കുള്ള കണ്ണികൾ
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:ബിച്ചുതിരുമല- ജോയ് ഗാനങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ബേബി സംവിധാനം ചെയ്ത ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
മയമതം
വാസ്തു ശാസ്ത്രം എന്ന പ്രാചീന  ഭാരതീയ രൂപകൽപന  നിർമ്മാണ സാങ്കേതിക വിദ്യയുടെ ഏറ്റവും അടിസ്ഥാനപരമായ ഗ്രന്ഥമാണ് "മയമതം". ഇത് ഏതാണ്ട് ഒൻപതാം നൂറ്റാണ്ടിലോ പത്താം നൂറ്റാണ്ടിലോ തമിഴിൽ രചിക്കപെട്ടതാണ് എന്ന് ചരിത്രകാരന്മാർ കരുതുന്നു.പുരാണങ്ങളിലും,സംഹിതകളിലും,ആഗമങ്ങളിലുമായി ചിതറിക്കിടന്നിരുന്ന വാസ്തു ശാസ്ത്രത്തെ ഏകോപിച്ചു ഒന്നാക്കി എഴുതപെട്ട ആദ്യ ഗ്രന്ഥമായും കരുതപ്പെടുന്നു. മയമുനിയാൽ വിരചിതമാക്കപ്പെട്ടതാണ് ഇത്. തഞ്ചാവൂരിലെ ബൃഹദേശ്വര ക്ഷേത്ര നിർമ്മാണവുമായി ബന്ധപെടുത്തിയും ഈ ഗ്രന്ഥത്തിനെ കുറിച്ച് പറയാറുണ്ട്. പിന്നീട്  ഈ ഗ്രന്ഥം സംസ്കൃതത്തിലേക്കു മൊഴിമാറ്റപെടുകയും ചെയ്യുകയുണ്ടായി. ഫ്രഞ്ച് ഗവേഷകനായ ബ്രൂണോ ദാഗെൻസ് എന്നയാൾ സംസ്കൃതത്തിൽ നിന്നും മലയാളത്തിലേക്ക് ഈ ഗ്രന്ഥത്തെ തർജിമ ചെയ്തു. ആദ്യമായി ഈ ബൃഹത് ഗ്രന്ഥത്തെ മലയാളത്തിലേക്ക് പരിഭാഷപ്പെടുത്തിയത്, ആറന്മുള വാസ്തുവിദ്യ ഗുരുകുലത്തിലെ കോഴ്സ് കോ-ഓർഡിനേറ്റർ ആയ ഡോക്ടർ മോഹനക്ഷൻ നായർ ഉം,കൺസൾറ്റൻറ് എൻജിനീയർ ആയ ശ്രീ.മനോജ്.എസ്.നായരും ചേർന്നാണ്. ഡി.സി.ബുക്ക്സ് ആണ് പുസ്തകം പ്രസിദ്ധീകരിച്ചിരിക്കുന്നത്.
വർഗ്ഗം:വാസ്തുകലയെക്കുറിച്ചുള്ള ഗ്രന്ഥങ്ങൾ
ടെഡ് വാസ്
ആദ്യകാല ജീവിതവും വിദ്യാഭ്യാസവും
ഓഹായോയിലെ ലേക്വുഡ് എന്ന സ്ഥലത്ത് ( ക്ലെവ്ലാൻഡിന്റെ പടിഞ്ഞാറ് ഭാഗത്താണ്) വാസ് ജനിച്ചത്. അദ്ദേഹം, ഇല്ലിനോയിസിലെ ഗ്ലെൻ എൽലിനിലാണ് വളർന്നത് (ഏതാണ്ട് 20 മൈൽ (32 കി. മി)  , ഷിക്കാഗോയുടെ പടിഞ്ഞാറ്), 1970 ൽ ഗ്ലെൻബാർഡ് വെസ്റ്റ് ഹൈ സ്കൂളിൽ നിന്ന് ബിരുദം നേടി. ഷിക്കാഗോയിലെ ഡിപോൾ സർവ്വകലാശാലയിൽ ചേർന്ന അദ്ദേഹം അവിടുത്തെ ഗുഡ്മാൻ സ്കൂൾ ഓഫ് ഡ്രാമയിൽ നിന്നും ബിരുദം നേടി.
ഒരു ഓപറ ഗായകനായി പരിശീലനം നേടിയ അദ്ദേഹം ഒരു പ്രധാന ഗായകനും ഗിറ്റാറിസ്റ്റും എന്ന നിലയിലും അറിയപ്പെട്ടു..
അഭിനയം
1976ൽ ഗ്രീസ് എന്ന പരമ്പരയിലെ ഡാനി സുകോ എന്ന കഥാപാത്രത്തിന് ജീവൻ നൽകി വാസ് തന്റെ ബ്രോഡ്‌വേ അഭിനയജീവിതത്തിനു തുടക്കം കുറിച്ചു.
കാതറിൻ ഹെൽമണ്ടുമൊന്നിച്ചു 1977 മുതൽ 1981 വരെ 101 എപ്പിസോഡുകൾ ചെയ്ത സോപ്പിലെ ഡെന്നി ഡാളസ് എന്ന കഥാപാത്രത്തിലൂടെയാണ് അദ്ദേഹം തന്റെ ടെലിവിഷൻ അഭിനയത്തിൽ അരങ്ങേറുന്നത്. പിന്നീട് സോപ്പിൽ ഒപ്പം അഭിനയിച്ച ഡയാന കാനോവയ്ക്കൊപ്പം നീൽ സൈമണിന്റെ ദെയ് ആർ പ്ലേയിങ് ഔർ സോങ് എന്ന ബ്രോഡ്‌വേയിൽ പ്രത്യക്ഷപ്പെട്ടു.
ആദ്യകാല പീറ്റർ സെല്ലേഴ്സ് ഫ്രാഞ്ചൈസി ചിത്രങ്ങളിലൊന്നായ കേഴ്സ് ഓഫ് ദി പിങ്ക് പാന്തറിൽ (1983) പോലീസ് ചീഫ് ഡ്രെയ്‌ഫുസ്, ഇൻസ്‌പെക്ടർ ക്ലൗസ്യുവിനെ പിന്തുടരാൻ നിയമിക്കുന്ന ഡിറ്റക്ടീവ് ആയി വാസ് വേഷമിട്ടു.
ബ്ലാക്ക് കോമഡി ചലച്ചിത്രമായ ഓ, ഗോഡ്! യു ഡെവിളിൽ (1984) അദ്ദേഹം സംഗീതജ്ഞൻ ബോബി ഷെൽട്ടന്റെ (റോക്ക് സ്റ്റാർ "ബില്ലി വെയ്ൻ" ആകാനായി അയാൾ തന്റെയും തന്റെ കുടുംബാംഗങ്ങളുടെയും ആത്മാക്കളെ വിൽക്കുന്നു.) വേഷം ചെയ്തു. അഞ്ച് റാസി പുരസ്‌കാരങ്ങൾക്ക് നാമനിർദ്ദേശം ലഭിച്ച സ്ത്രീ ടാർസൻ ചിത്രം ഷീനയിൽ (1984) അദ്ദേഹം ഒരു കൊലപാതകം ചിത്രീകരിക്കുന്ന സ്പോർട്സ് ജേർണലിസ്റ്റ് ആയി വേഷമിട്ടു.